recursal/SuperWikiNEXT-32B huggingface dataset:
呢篇文講恆星。搵緊災難嘅話，請睇〈**火燭**〉。
大火正好喺地面之上
**大火**，恆星之一，喺心宿，色赤如火，亦如心，所以叫**火**。自古以來都係用來司辰，見於甲骨文，係商人族星，所以叫**商星**。有其他名**大辰**、**鶉火**。又叫**大火星**。儀象考成編佢為**心宿二**。心宿三星中，佢叫**天王**。大火亦係東方蒼龍嘅心。

古時睇住大火嘅官，叫火正。夜天有兩星出名色赤如火，一粒係大火，另一土粒熒惑，即係火星。大火係恆星，熒惑係行星。

西洋星座入面，歸入天蠍座，為**天蠍座α星**。正好亦視為天蠍嘅心，同心宿呼應。又一方面，西洋叫佢做**Antares**，出自希臘文**Ἀντάρης**，亦即係火星對家咁解。

現今天文所知，大火並唔孤星，而係雙星，有個伴，但細好多。大火係光星，亦係變星，光等〇等六到一等六之間，變得好慢。

杜甫詩贈衞八處士云，「人生不相見，動如參與商。」商星，係夏夜嘅星，參星，係冬夜嘅星。佢地相差半個天，永遠都唔一齊相會。實際故事於見左傳昭公元年，有關兄弟閼伯同實沈嘅故事。

文獻
--

書堯典，有句「日永星火，以正仲夏。」日永就係夏至，一年之中，日照至長，夏至中天可以見到**火**，就係仲夏。

大火又叫商星，係商人拜嘅星。甲骨文有相當多火嘅卜辭。而且有唔同方法祭大火星。例如，「癸酉卜，扶，侑火。」癸酉日卜問，用侑祭拜大火星，用好唔用？
**橙天嘉禾娛樂（集團）有限公司**（英文：**Orange Sky Golden Harvest**，簡稱**橙天嘉禾**，港交所：1132），係華語電影娛樂公司，喺1994年成為香港上市公司。

橙天嘉禾嘅前身係**嘉禾娛樂事業有限公司**，1970年成立，創辦人係鄒文懷、何冠昌同梁風先生，嘉禾係一間世界華語電影娛樂事業最具有領導地位嘅電影集團公司。到咗2008年，橙天娛樂集團正式收購嘉禾娛樂，成為嘉禾娛樂單一大股東。而喺2009年，嘉禾娛樂事業有限公司正式改名為『橙天嘉禾娛樂集團有限公司』，以便更明確表明係橙天娛樂集團旗下子公司。

橙天嘉禾有49間影城同345個影院，分佈喺星加坡、香港、馬來西亞同中國深圳。其中喺香港共有5間影院，而根據該集團嘅2007年年報，佢嘅院線喺香港嘅市場佔有率為13%。

經營
--

* 電影製作
* 電影發行
* 電影放映
* 電影融資
* 香港、東南亞嘅華語電影發行商
* 跨區域影院經營商

旗下影院
----

### 香港

見嘉禾院線。

### 深圳

* 嘉禾萬象影城（羅湖華潤·萬象城，12個影廰）
* ~~嘉禾海岸影城（南山海岸城，6個影廳，2008年8月起停業）~~

### 廣州

* 廣州橙天嘉禾影城白雲店（白雲區白雲新城5號停機坪購物廣場，9間影廳）

連出去
---

|  |  |
| --- | --- |
|  | 維基同享有多媒體嘅嘢：**Golden Harvest** |

* 嘉禾電影
**香港  
灣仔區**| 

|  |
| --- |
|  |

 |
|  |
| 地區 | 香港島 |
| 大細 | 10.02平方公里（第14位） |
| 人口（2006年） | 151,196人（第17位） |
| 人口密度 | 15,788/平方公里（第9位） |
| 成立日期 | XXX |
| 區議會主席 | 楊雪盈 |
| 區議會選區數 | 11 |

**灣仔區**係香港十八區之中嘅其中一區，喺香港島北岸嘅中部。2020年嘅人口係173,300，係全港人口最少嘅區。呢一區嘅人都幾有錢，每五個人就有一個流動資金超過一百萬蚊。

地理
--

灣仔區西面係中西區、東面係東區、南面係南區、北面同油尖旺區同九龍城區隔維多利亞港相望。灣仔區有十三個選區，包括渣甸山、大坑、天后、維園、銅鑼灣、樂活、跑馬地、鵝頸、愛群、軒尼詩、修頓、大佛口同埋司徒拔道。其中天后同維園選區係喺2016年由東區改為灣仔區嘅選區。

所謂「灣仔」嘅地區，通常包括杜老誌道同埋港鐵港島綫灣仔站周邊地區，西面係金鐘，東面就係銅鑼灣。香港會議展覽中心所在嘅「灣仔北」，通常係指告士打道以北，喺1970年代填海嘅地區，係寫字樓同埋酒店嘅集中地。行政上嘅「灣仔區」包括灣仔、灣仔北、銅鑼灣、跑馬地、渣甸山、司徒拔道、黃泥涌峽同埋大坑。

歷史
--

香港主權移交儀式係喺灣仔嘅香港會議展覽中心舉行。

政治
--

灣仔區議會有13個議員，全部都係民選產生。

最近一次嘅區議會選舉係第6屆香港區議會選舉，喺2019年11月24號舉行，選晒13個議席。由於反送中運動嘅影響，灣仔區議會第一次由民主派主導，佔9個席位。本屆灣仔區議會13位議員入面有7位係女性，係香港第一個女性議員比例高過男性議員嘅區議會。區議會嘅主席係楊雪盈。

交通
--

灣仔區有好多種交通工具，包括電車、地鐵、巴士、小巴、渡輪等等。由於灣仔區有大量寫字樓、政府機構、商場、公共設施、學校，所以灣仔流動人口非常之多，大概有60萬。再加上本區17萬人口，每日使用交通工具嘅人數眾多，尤其喺返放工時間好容易有擠塞嘅情況。

### 港鐵

* 港島綫：灣仔站—銅鑼灣站—天后站
* 東鐵綫：金鐘站—會展站—紅磡站

### 電車

* 西行：留仙街至軍器廠街
* 東行：軍器廠街至木星街
* 跑馬地支線

電車係灣仔區重要嘅交通工具，雖然速度慢過巴士同地鐵而且大部分服務範圍都同其他交通工具有重疊，但係由於站點密集、票價平過其他交通工具、鄰近鬧市區、而且地鐵通常需要上落幾層，兼且地鐵冇途徑跑馬地，所以無論喺灣仔、銅鑼灣定係跑馬地，都有大量市民搭電車。

### 巴士

### 小巴

### 渡輪

* 灣仔碼頭—尖沙咀碼頭

大眾文化
----

灣仔喺1957年小說同埋1960年嘅戲蘇絲黃的世界裏面俾人提及。

參考
--

1. ↑  〈按區議會分區劃分的人口及住戶統計資料〉 (PDF).`{{cite web}}`: CS1 maint: url-status (link)
2. ↑  〈存档副本〉. 原著喺2007年2月13號歸檔. 喺2007年5月1號搵到.
3. ↑  〈民 政 事 務 總 署 - 我 的 社 區 - 灣 仔 區〉. *www.had.gov.hk*. 喺2021-05-03搵到.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
**斯拉夫女人嘅告別**，係一首俄羅斯帝國嘅軍歌，係第一次世界大戰嘅時候沙俄士兵唱嘅歌曲。之後蘇聯紅軍亦都唱過。

歌詞
--

### 俄文版

Этот марш не смолкал на перронах,  

Когда враг заслонял горизонт.  

В них отцов в наших длинных вагонах,  

Поезда увозили на фронт.  

  

Кто Москву отстоял в сорок первом,  

В сорок пятом шагал на Берлин!  

Вот солдатом он дошел до Победы,  

По дорогам нелегким гоним.  

  

И если в поход,  

Страна позовет,  

За край наш родной,  

Мы все пойдем в священный бой!  

  

И если в поход,  

Страна позовет,  

За край наш родной,  

Мы все пойдем в священный бой!  

  

Шумят в полях хлеба,  

Шагает Отчизна моя!  

К высотам счастья,  

сквозь все ненастья,  

Дорогой мира и труда!  

  

К высотам счастья,  

сквозь все ненастья,  

Дорогой мира и труда!  

  

И если в поход,  

Страна позовет,  

За край наш родной,  

Мы все пойдем в священный бой!

### 中文版
唔好同**心理變態**搞亂。
人腦杏仁核嘅位置 3D 圖解；紅色嗰兩粒就係杏仁核。
**心理病態**（粵拼：sam1 lei5 beng6 taai3；英文：**psychopathy**）喺嚴格嘅性格心理學上係指一種性格上嘅特質，俾好多人認為係黑暗三角特質當中最反社會嗰個。心理病態傾向有持續嘅反社會行為、缺乏同理心而且異常大膽。罪犯多數都有心理病態（但多數心理病態者都唔會做犯法嘅嘢）。

生理研究
----

睇埋：杏仁核
心理學研究指，心理病態最重要嘅特點係唔識驚：有心理學研究試過搵班受試者返嚟，用生理方法（量度心跳率同埋皮膚電導呀噉）嚟睇住啲受試者嘅情緒，發現一般人喺見到自己以外嘅人痛或者驚嗰陣，都會或多或少噉出現驚嘅反應（同理心），所以唔會想做出令其他人痛或者驚嘅行為；相比之下，心理病態程度高嘅人就缺少咗呢種反應－佢哋傾向咩都唔驚，即係話就算佢哋明知自己做緊嘅嘢（例如係操縱人、攻擊人甚至殺人）會令其他人覺得受苦或者驚，佢哋都唔會有咩感覺，事後更加唔會因為做咗傷害人嘅嘢而自責（不過有可能會為咗呃身邊嘅人而扮自責）。

有關心理病態嘅神經研究發現，有心理病態嘅人嘅杏仁核（amygdala；一個有份處理驚嘅情緒嘅腦區）對於會令一般人驚嘅嘢嘅反應異常咁弱，意思即係話正常人嘅杏仁核會因為驚而活動起變化，但心理病態程度高嘅人嘅杏仁核冇呢種反應。

睇埋
--

* 黑暗三角特質
* 最後通牒博弈
* 驚
* 性格衝動

攷
-

1. ↑  Marsh, A. A. & Cardinale, E. M. (2012). Psychopathy and fear: Specific impairments in judging behaviors that frighten others (PDF). *Emotion*, 12(5), 892.
2. ↑  Blair, R. J. R. (2003). Neurobiological basis of psychopathy (PDF). *The British Journal of Psychiatry*, 182(1), 5-7.

拎
-

|  |  |
| --- | --- |
|  | 維基同享有多媒體嘅嘢：**Psychopathy** |

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
1949年太原戰役期間共產黨军攻入山西省政府（太原綏靖公署）
**督軍府舊址**，係喺山西省太原市杏花嶺區府東街101號，而家係山西省文物保護單位之一。

北宋前，呢度係晉文公（重耳）廟。北宋太平興國七年（982年），被改成名將潘美嘅帥府衙門，元嗰陣係中書省，明清嗰陣係撫署，辛亥革命之前，佢係明、清兩代山西巡撫衙門所在地。辛亥革命打後，就變成咗山西都督府。山西督軍府係由民國七年（1918年）開始，係喺原清代衙門基礎上陸續改建嘅。1916年閻錫山（山西王）做咗山西省督軍後，就用呢度做督軍衙門，所以先至嗌督軍府。

1986年8月，建築群被授予山西省文物保護單位，係一座古建築及歷史紀念建築物，一路由山西省政府使用。

2017年初山西省籌備選址督軍府，來搞返個晉商博物館，到9月陣山西省政府正式搬出咗督軍府，原省府用開啲國徽、國旗同埋政府舊名牌畀咗山西博物院當文物咁留住。

參考
--

1. ↑  〈山西省文物保护单位〉. 《今日山西网》. 原著喺2013-10-14歸檔. 喺2012-05-12搵到.
2. ↑  〈从历史遗存看太原战役〉. 《太原道》. 原著喺2013-06-02歸檔. 喺2013-08-21搵到.
3. ↑  〈山西省政府从省保"督军府"摘牌迁址〉. 喺2017-09-02搵到.

睇埋
--

* 府東街東花園
* 新民街東花園
Tamagotchi Connexion V1（歐洲版）
**他媽哥池**（Tamagotchi，たまごっち）係 BANDAI公司喺1990年代後半期推出嘅一種細細嚿、方便戴嘅電子寵物，由橫井昭裕同埋真板亞紀喺1996年發明。係日文字嘅「たまご」（Tamago，蛋）同埋「ウオッチ」（watch）嘅結合，早期通稱**電子雞**、**電子寵物機**、**電子寵物蛋**、**寵物機**、**寵物蛋**。當年掀起咗一陣世界養電子寵物熱潮，令當時面臨收購嘅 BANDAI 嘅經濟狀況轉好。

他媽哥池通常都係蛋形，先至有「電子雞」之稱，但係其中有虛擬角色唔係雞，依發明者講，他媽哥池星嘅外星生物。

他媽哥池有三個掣，使用者可以操縱「寵物」嘅一啲行動，包括：

* 餵：畀他媽哥池各種嘢食或者零食，咁樣會影響佢嘅健康、體重、飽足感同埋心情。
* 同他媽哥池一齊玩，令佢開心啲，同時又可以賺錢，但咁樣會令他媽哥池嘅體重同埋「飽足感」減少。
* 清潔他媽哥池同埋居住環境，如果居住環境太污糟，他媽哥池就會病。
* 查他媽哥池嘅狀態，例如年齡、體重、飽足感同埋心情。

進化
--

他媽哥池會經大概三至四次進化漸變大，佢嘅生存時間決定喺用家點樣照顧佢。

通信
--

除咗照顧單一機器嘅個體，畀兩部機互相通訊亦係佢嘅賣點。

通訊嘅功能：

* 玩對戰遊戲
* 送禮物
* 結婚
* 用機器畀嘅號碼連到網頁
* 傳輸到大型遊戲機

以上頭兩個功能都可以培養感情，如果對方係異性、感情好好，到咗成人就可以結婚。

參考
--

1. ↑  第一代機種唔可以通訊，第二、第三代機種嘅嬰兒都唔可以進行通訊。

睇埋
--

* 他媽哥池（動畫）－日本嘅電視動畫
* 暴龍機

出面網頁
----

* 他媽哥池喺日本嘅首頁
* 塔麻可吉－台灣代理商麗嬰國際嘅商品介紹頁
巴乍瑪瑪，宇宙，環·地·聖高路史·帕查古鐵·任奇·薩加邁華（西班牙文：Juan de Santa Cruz Pachacuti Yamqui Salcamaygua）（1613年）。
**巴乍瑪瑪**（粵拼：baa1 zaa3 maa5 maa5）或者**瑪瑪巴乍**（艾馬拉話、奇楚華話：**Pachamama**／**Mamapacha**）係個印加文明嘅圖騰，係啲人會獻上祭品嘅女神。祭祀用嘅祭品係啲農產物同家畜，直到而家個拜祭仲繼續緊。佢係個以南美中央安第斯地方爲中心嘅信仰，流傳幾廣，係當地古神話中代表性嘅女神。

喺前哥倫布時期，佢就係先住民嘅信仰。西班牙侵略以後，基督教好深噉滲透當地，完全信仰印加時代嘅神嘅人好少，而巴乍瑪瑪同聖母瑪利亞融合，而家喺祕魯、玻利維亞信仰佢嘅人唔少。但係，近代化嘅波及下，都市嘅後生一趟對宗教唔再抱有關心，信仰慢慢消失緊。但就算係噉講，即使喺都市，信仰嘅儀式作爲節慶、婚禮之際嘅慣習依然殘存落來。

同有母性嘅大地之神巴乍瑪瑪相對，有父性嘅天神稱呼做「巴乍加麥」（Pacha Kamaq）。巴乍加麥往往睇做同太陽神「燕地」（Inti）同一。巴乍加麥同燕地喺印加傳承中係重要嘅神，不過而家佢嘅信仰程度唔及巴乍瑪瑪。

住喺安第斯嘅人，節慶、拜祭飲酒時，會將少量嘅酒從杯度瀨落地面，然後先再飲嘅習慣。瀨酒係向巴乍瑪瑪報告、感謝嘅儀禮。用粟米發酵而成嘅芝乍（Chicha）酒係安第斯地方常見飲品，特別噉喺飲芝乍酒之前要將酒獻畀巴乍瑪瑪（少少噉瀨喺地面）作爲一項禮儀。另外，喺室內呢種驚整污糟嘅場合，酒只需用手指掂下，再落一滴喺地下就得。

喺玻利維亞北波托史（Norte Potosí）地方搞嘅叫典古（Tink'u）嘅拜祭，會毆打人出血來獻畀巴乍瑪瑪（啲血吸入地下），噉樣來祈願豐收。

語源
--

巴乍瑪瑪意味住「大地如母/大地之母」。

* 巴乍（pacha）：喺艾馬拉同奇楚華係同一嘅單詞，有「大地、世界、宇宙、時間、時代」嘅意思。
* 瑪瑪（mama）：阿媽

巴乍瑪瑪嘅權限
-------

巴乍瑪瑪係司掌生育、地力嘅大地之神，呢個土地唔係淨係地理上嘅大地、單純嘅自然，而係意味住總包含，係所有嘢嘅母親。巴乍瑪瑪係表示如山、川等大地所有嘅嘢，係生命之河流過嘅地方，而唔係表現爲特定嘅身姿或者地域。雖然無特定嘅場所位置，但有阿巴芝打（Apachita；象徵巴乍瑪瑪嘅金字塔型嘅細石堆）來集中守候。巴乍瑪瑪作爲神聖嘅大地直接同人間嘅生活鄰接，所以啲人祈願可以從女神嘅大地度獲得食糧同所有嘢。

睇埋
--

|  |  |
| --- | --- |
|  | 維基同享有多媒體嘅嘢：**Pachamama** |

* 乍也（challa）
* 燕地（Inti）

|  |  |
| --- | --- |
| 權威控制 | 
* VIAF: 47554668
* LCCN: sh85096415
* GND: 11859110X
* SUDOC: 07860169X
* BNF: cb11962673f（資料）

 |
**海珠路**（粵拼：hoi2 zyu1 lou6）係中國廣東省廣州市越秀區入面嘅其中一條一般馬路。呢條路係喺盤福路同埋百靈路嘅交界同廣州市第一人民醫院東門嘅附近開始，一直向南去到長堤大馬路口。呢條路響1932年開通。

概要
--

全長2325米，闊10米，成條路係單行綫，凈係可以從北邊向南邊行。呢條馬路分開咗北、中、南三條嘅。

史
-

其實「海珠路」呢個名係因為呢條路嘅最南邊係珠江邊，啱好對住嚿海珠石先至改咗噉嘅名。響1932年，廣州市政府決定開條馬路，嚟拆咗官塘街同埋竇富巷嚟整成海珠北路；跟住就整闊咗條西濠街同埋東邊嘅南濠窪地嚟整咗條仙羊街，跟住起咗條海珠中路；之後就拆咗板箱巷、油欄門同埋油欄通津嚟整咗海珠南路。

海珠路嘅三條道路，起點到終點
--------------

* 海珠北路：從盤福路同埋百靈路嘅交界，廣州市第一人民醫院東門附近嗰頭一直去到中山六路嗰邊
* 海珠中路：從中山六路嗰頭一直去到大德路嗰邊
* 海珠南路：從大德路嗰頭一直去到長堤大馬路嗰邊

經過嘅道路
-----

海珠南路（大新路到一德路之間嗰橛）
呢度啲路順序係從北去到南嚟排嘅，其中**加粗**咗嘅字係主幹道：

* 百靈路、盤福路
* 淨慧路
* **中山六路**
* 光塔路
* 惠福西路
* 觀綠路
* 大德路
* 大新路
* 一德路
* 長堤大馬路
**仁**，德一種，人相處之道，同愛相近。仁起源不明，各家有佢解說。中庸，「仁者人也」，亦就係做人應有嘅嘢，早年仁寫做人。後來貴族君子對人應有品德，施政所顧及。儒家尚仁，大大提倡。孔丘論仁時，答曰「愛人」，而孟柯就話惻隱之心。墨家而言，墨子經上，「仁、愛也。」儒家個仁，孔丘為親疏有別，孟柯認為人人都有。而墨家個仁，就對他人無所差別。孟柯將仁同義禮智合為四端，而後世儒家再添信，合為五常。亦有以智仁勇合做三達德，取自論語憲問，以及中庸，以及禮記禮運等。

道家就相反，崇尚自然，講道唔講仁，皆因仁係人為，老子多次提及。「天地不仁、以萬物為芻狗。聖人不仁、以百姓為芻狗。」道家講求無為。仁非自然，天地唔會以仁心干預萬物自然，君王即聖人唔會以仁心，干預百姓自然。而仁有害，「大道廢、有仁義」，講明道廢咗，先至會生出仁義。「絕仁棄義、民復孝慈」。無仁義先至有孝慈。「故失道而後德、失德而後仁、失仁而後義、失義而後禮。夫禮者、忠信之薄、而亂之首。」仁只不過為失道、失德而補鑊，至終去到禮就反而有亂。

孫子兵法亦論仁，道天地將法之中，「將者、智信仁勇嚴也。」之所以有仁，「仁以附衆」「衆附、則思力戰」，亦即有仁先至吸引到人歸附。仁為戰爭方法，如用「非仁義不能使間」。唔清楚敵情而開戰，經折損公私人才物力，涉幾十萬戶，亦歸入「不仁」。
睽卦
**睽卦**，或者就咁叫**睽**，係六十四卦之中嘅第卅八卦。佢上卦係離卦，代表火，即係☲ ；下卦係兌卦，代表澤，即係☱ 。所以，睽卦就畫成䷥。為咗方便記住卦象，佢有個名
叫**火澤睽**。

卦辭
--

小事吉。

彖曰：睽，火動而上，澤動而下﹔ 二女同居，其志不同行﹔說而麗乎明，柔進而上行，得中而應乎剛﹔是以小事吉。 天地睽，而其事同也﹔男女睽，而其志通也﹔萬物睽，而其事類也﹔睽之時用大矣哉！

象曰：上火下澤，睽﹔君子以同而異。

爻辭
--

初九：悔亡，喪馬勿逐，自復﹔見惡人無咎。

九二：遇主於巷，無咎。

六三：見輿曳，其牛掣，其人天且劓，無初有終。

九四：睽孤，遇元夫，交孚，厲無咎。

六五：悔亡，厥宗噬膚，往何咎。

上九：睽孤， 見豕負涂，載鬼一車， 先張之弧，後說之弧，匪寇婚媾，往遇雨則吉。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
太空戰士系列本身有一集完結嘅原則。不過，喺2003年發售「太空戰士X」嘅續編「太空戰士X-2」後改變方針。於是特別受歡迎嘅「太空戰士VII」相繼發表咗「太空戰士VII」嘅續編同外傳嘅作品，呢個相關作品系列計劃被稱為「Compilation of Final Fantasy VII」。

主要相關作品
------

### 太空戰士VII：天子再臨 (Final Fantasy VII: Advent Children)

太空戰士VII 2年後嘅正統續編映像作品，而唔係遊戲。除咗坂口博信外，大部分主要職員都有參與。日本喺 2005 年 9 月 14 日發售，分別有 DVD 版及 UMD 版，而限定版 限定BOX「ADVENT PIECES: LIMITED」更收錄咗OVA 動畫最後指令 太空戰士VII (Last Order Final Fantasy VII)。
* **Last Order: Final Fantasy VII**
* **On the Way to a Smile - Case of Denzel**

由野島一成所作，喺官網連載嘅短篇小說，一共四章。故事講述主角 丹傑爾(Denzel)嘅身世，喺FFVII與FFVII:AC兩年間所發生嘅事，點樣遇到 蒂法(Tifa) 同 克勞德(Cloud) 。
* **On the Way to a Smile - Case of Tifa**

都係由野島一成所作，喺 FFVII:AC Prologue Book 刊登嘅短篇小說。故事主角係 蒂法(Tifa)，講述喺FFVII與FFVII:AC兩年間的生活 ，重說明咗 克勞德(Cloud)、蒂法(Tifa)、丹傑爾(Denzel)同 瑪蓮(Marlene)嘅關係。
### 危機前夕：太空戰士VII (Before Crisis: Final Fantasy VII)

太空戰士VII嘅6年前。玩家係神羅公司嘅精銳部隊「Turks」嘅成員，執行各種各樣嘅任務，手機FOMA嘅遊戲。

### 緊急核心：太空戰士VII (Crisis Core: Final Fantasy VII)

PSP嘅動作角色扮演遊戲，暫時只公布少量資料，只係知道故事設定喺太空戰士VII之前7年，內容關於札克斯(Zack)，將於2006年發售。

### 地獄三頭犬的輓歌：太空戰士VII (Dirge of Cerberus: Final Fantasy VII)

PS2嘅第三身射擊角色扮演遊戲，故事設定喺 FFVII 之後3年，FFVII:AC 之後1年，內容圍繞主角文森特(Vincent)同稱為DG(Deep Ground SOLDIER) 嘅神秘組織嘅戰鬥。
* **Dirge of Cerberus: Lost Episode -Final Fantasy VII-**

| * 睇
* 傾
* 改
最終幻想系列 |
| --- |
| 主要作品 | FF ·  FFII ‧ FFIII ‧ FFIV ‧ FFV ‧ FFVI ‧ FFVII ‧ FFVIII ‧ FFIX ‧ FFX ‧ FFXI ‧ FFXII ‧ FFXIII ‧ FFXIV ‧ FFXV ‧ FFXVI |
| 主要作品嘅續集 | FFIV月之歸還 ‧ FFX-2 ‧ FFXIII歸來之翼 ‧ FFXIII-2 |
| 相關系列 | 陸行鳥 ·  *Crystal Defenders* ‧ *Compilation of Final Fantasy VII* ‧ *Fabula Nova Crystallis Final Fantasy XIII* ‧ *Final Fantasy Crystal Chronicles* ‧ *Final Fantasy Tactics* (*Ivalice*) ‧ 王國之心 ·  *Mana* ‧ *SaGa* and *Final Fantasy Legend* |
| 相關遊戲 | *Dissidia* ‧ *Ehrgeiz* ‧ *Final Fantasy Adventure* ‧ *Final Fantasy Mystic Quest* ‧ *Hikari no 4 Senshi: Final Fantasy Gaiden* ‧ *Fortress* |
| 電影同動畫 | *Final Fantasy: Legend of the Crystals* ‧ *Final Fantasy: The Spirits Within* (Aki Ross) ‧ *Final Fantasy: Unlimited* ‧ *Final Fantasy VII Advent Children* ‧ *Last Order: Final Fantasy VII* |
| List of *Final Fantasy* media ‧ Character design ‧ Gameplay ‧ Minigames ‧ Music |
唔好同**砂糖**、**椰子**同**糖椰子**搞亂。

| How to read a taxoboxHow to read a taxobox**砂糖椰子** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物 Monocots |
|
|
|
|
| （未分級） | 鴨跖草類植物 Commelinids |
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Palmae |
|
|
|
|
|
| 屬 | 桄榔屬 *Arenga* |
|
|
|
|
|
|
|
| 種 | **砂糖椰子 *A. pinnata*** |
|

 |
|
| 二元學名 |
| ***Arenga pinnata***(Wurmb) Merr. |
|
|
|
|
|
|
|
|
|
|
|
|
|
|
|

**砂糖椰子**（粵拼：saa1 tong4 je4 zi2；學名：*Arenga pinnata*）；重可以寫做**桄榔**（gwong1 long4）；佢係棕櫚科桄榔屬嘅常綠喬木，原產地喺馬來西亞同印尼嘅熱帶雨林地區，而家喺中國嘅廣東、廣西、海南、雲南同東南亞大部分國家都可以搵到佢。

名
-

呢種植物嘅花序俾嘢鎅傷咗之後就有汁流出嚟，收集咗佢之後曬乾，就可以整成砂糖。所以「砂糖椰子」嘅名就係噉嚟。

形態
--

呢種樹木一般有廿呎到高。莖部俾葉柄基部纖維冚住嗮。而樹葉方面，一般有5——8m長，羽狀全裂品種，正面係翠綠色，背面係灰白色帶有綠邊，葉邊有好細條鋸齒響度，樹葉頂係岔開咗。而花嘅方面，佢係單性兼雌雄同株，大多數都生喺同一花序度，佢嘅花序同短穗魚尾葵差唔多，都係肉穗花序，但係長好多，而啲花一般生喺樹杈嗰度，而花味就有啲怪怪地，而花期方面，一般喺每年5——7月份開花，跟住第二年8月份就出果。而生喺呢樖嘢最上面嘅花係最先出果。佢嘅果係倒立圓錐體，熟咗嗰時係黃色。

用途
--

砂糖椰子有好多用途，除咗佢嘅花序啲汁可以用嚟整糖同酒植物；莖髓可以用嚟整西米，葉鞘纖維可以用嚟整條繩索；甚至可以用嚟做行道樹或庭院綠化樹木都得。另外，嫩核嘅胚乳重可以整成蜜餞；嫩莖尖可以當成菜嚟食。

### 藥用價值

砂糖椰子嘅根可以攞嚟做藥，佢可以醫月經不調同頭暈、腎結石呢啲病。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 花序 |
| 花序  |

|  |
| --- |
| 果 |
| 果  |

|  |
| --- |
| 果同核 |
| 果同核  |

 |

有關嘅書
----

* 冯承钧《诸蕃志校注》 P78　北京：中华书局　1956.10　ISBN 12018-1
* 世界藥用植物圖鑑 第38頁　李斯利·布廉力士　貓頭鷹出版社 ISBN 978-986-7001-99-3

出面網頁
----

|  |  |
| --- | --- |
|  | 維基同享有多媒體嘅嘢：**砂糖椰子** |

* 林中神树——砂糖椰子 中國科學院
* 砂糖椰子 認識植物網
* 砂糖椰子 51766.com
* 砂糖椰子 Arenga saccharifera PPBC中国植物图像库
* Arenga saccharifera Labill. 砂糖椰子 中国自然标本馆
* 桄榔子 健康百问网
* 砂糖椰子 园林在线网
* 桄榔子的功效与作用 桄榔子说明书 蟹子网
**九龍巴士N283線**係香港九龍同新界嘅一條深宵巴士路線，由尖東麼地道單向去黃泥頭，經青沙公路、美林邨、水泉澳同沙田第一城。

史
-

呢條線開辦前，原有往返沙田區同九龍市區嘅N271同N281，唔可以覆蓋沙田全部地區，譬如美林、圓洲角及小瀝源，要喺旺角搭通宵專綫小巴61S、63S及65S。水泉澳邨喺2015年陸續入伙之後，亦有深宵交通需求。因為噉，九巴同運輸署喺《2016-2017年度巴士路線計劃》建議開辦呢條線，方便呢班乘客返屋企。呢條線喺2017年2月14號投入服務。

服務時間同班次
-------

* 每日尖沙咀東開：00:45、01:15、01:45

收費
--

* 全程：$16.9

行車路線
----

**經**：麼地道、漆咸道南、梳士巴利道、彌敦道、亞皆老街、櫻桃街、海煇道、連翔道、青沙公路（包括尖山及沙田嶺隧道）、美田路、大埔公路—大圍段、獅子山隧道公路、大涌橋路、沙角街、逸泰街、水泉坳街、博泉街、多石街、水泉澳邨公共運輸交匯處、銀成街、插桅杆街、牛皮沙街、廣善街、小瀝源路。

### 沿線車站

| 尖沙咀東開 |
| --- |
| **序號** | **車站名稱** | **位置** |
| 1 | 尖沙咀東（麼地道） | 尖沙咀東（麼地道）巴士總站 |
| 2 | 尖東鐵路站 | 梳士巴利道 |
| 3 | 半島酒店 | 彌敦道 |
| 4 | 海防道 |
| 5 | 栢麗購物大道 |
| 6 | 柯士甸道 |
| 7 | 寧波街 |
| 8 | 九龍中央郵政局 |
| 9 | 文明里 |
| 10 | 長沙街 |
| 11 | 奶路臣街 |
| 12 | 旺角街市 | 亞皆老街 |
| 13 | 銘基書院 | 櫻桃街 |
| 14 | 美楓樓 | 大埔公路 |
| 15 | 文化博物館 | 獅子山隧道公路 |
| 16 | 博康巴士總站 | 逸泰街 |
| 17 | 城泉樓 | 博泉街 |
| 18 | 水泉澳巴士總站 | 水泉澳邨公共運輸交匯處 |
| 19 | 聖羅撒書院 | 銀城街 |
| 20 | 第一城鐵路站 | 插桅杆街 |
| 21 | 愉翠苑 | 牛皮沙街 |
| 22 | 牛皮沙新村 |
| 23 | 恒生管理學院 | 廣善街 |
| 24 | 廣栢樓 |
| 25 | 帝堡城 | 小瀝源路 |
| 26 | 黃泥頭巴士總站 |
唔好同**梁國雄**搞亂。
**胡國雄**（英文：**Wu Kwok Hung**，1949年5月22號—2015年6月15號）係香港前足球員，綽號「大頭仔」、「阿cap」，出身於卜公體育會，效力過東昇足球隊、南華足球隊同埋精工足球隊，喺精工足球隊效力14年間，幫球會摞咗卌幾項錦標，渠個人都摞到唔少榮譽，由1972年至1978年被選為最佳前鋒，1979年至1982年連續四屆當選香港足球先生。

1974年10月10號，胡國雄同馬志虹小姐註冊結婚。一年後個仔胡鎮港出世。

1983年10月24號，胡國雄喺港督府受港督尤德爵士頒授榮譽獎章。同年渠忌人工亦達到事業高峰忌每月25,000緡。

1985年世界盃外圍賽，胡國雄受香港足球代表隊重召，5月19號分組賽最後一場賽事作客北京工人體育場對中國足球代表隊，幫香港隊以2-1爆冷擊敗中國隊，第二次贏到分組賽出線權。

隨住精工足球隊喺1985至86年球季後宣布退出香港足球聯賽，胡國雄亦正式由職業足球員生涯退役，退役前精工足球隊同渠喺1986年6月8號搞咗一場告別賽，政府大球場全場28,000個座位爆滿。胡國雄上、下半場分別代表精工足球隊同埋香港足球代表隊比賽，入咗兩球。比賽完咗之後，胡國雄坐喺開蓬車度喺大球場繞場一週，接受球迷忌鼓掌歡送。

2015年6月15號凌晨3點45分（香港標準時間）因喉癌喺東區醫院病逝，終年66歲。

效力精工所得殊榮
--------

* 1972-73 木盾七人賽、銀牌、總督盃、聯賽
* 1973-74 銀牌、金禧盃
* 1974-75 聯賽、足總盃
* 1975-76 銀牌、會長盃、足總盃
* 1976-77 銀牌、主席盃
* 1977-78 總督盃、主席盃、足總盃
* 1978-79 木盾七人賽、銀牌、會長主席盃、總督盃、聯賽
* 1979-80 銀牌、聯賽、足總盃
* 1980-81 會長七人賽、銀牌、聯賽、足總盃
* 1981-82 會長七人賽、聯賽
* 1982-83 會長七人賽、聯賽
* 1983-84 總督盃、聯賽
* 1984-85 銀牌、總督盃、聯賽
* 1985-86 會長盃七人賽、總督盃、足總盃

參考
--

* 《香港十大名將》，青森文化，賴文輝著，2013，ISBN 978-988-82232-5-1

出面網頁
----

* 〈香港永遠的球王——胡國雄〉.
座標: 36°4′1″N 105°57′50″E﻿ / ﻿36.06694°N 105.96389°E﻿ / 36.06694; 105.96389

根據實際控制邊界確立嘅中國大陸、香港、澳門、臺灣地區相對位置。

**中國大陸**（粵拼：zung1 gwok3 daai6 luk6）指中國喺歐亞大陸嘅疆土，係一個政治地理名詞，大概係等於1949年中華人民共和國建國後所管治嘅地方，同中華民國管治臺灣、澎湖、金門同馬祖呢啲島相對。雖則香港同澳門當時同中華人民共和國相連，但因分別遲成1997年同1999年主權先畀咗中華人民共和國，兩地唔歸入中國大陸。

中國大陸係中國政局各方同各地華人可以接受嘅名，因為唔會講到係中華民國定中華人民共和國呢個敏感問題。

中國內地
----

內文：中國內地
「（中國）內地」係香港同澳門官腔用詞，政治意味濃。「內地」嘅呢種用法，來自中國舊朝代及大日本帝國。

港澳兩處平民用廣州話閒話家常嗰陣時，不嬲會用「大陸」呢個約定俗成，而唔準確嘅地理中性詞。於是乎，喺坊間興起，踩大陸同大陸人嘅花名，每每都係喺「大陸」前後加字而成。當中有啲甚至變成好收得嘅影視作品入面，經典對白嘅一部分，深入心民……久而久之，「大陸」呢個詞偶然會帶來唔多好嘅聯想，令某啲人忌諱。然而香港同澳門政府，已經揀咗「內地」作文雅用詞，忽略佢可能有殖民主義色彩嘅嫌疑。

中國國內
----

海外華人興用「中國國內」。

祖國
--

其它叫法重有地域意思含糊嘅祖國，喺政治宣傳度猛咁出現，經常用來表示同埋捧個政府。

參考
--

1. ↑  〈在台灣，請別叫中國為「內地」〉. *CUP*. 2020-07-07.
《逆統戰》版圖
《**逆統戰：致地與海的革命者**》（英文：Reversed Front: Dear Revolutionaries，簡稱《**逆統戰**》）係一款由臺灣團隊「ESC臺灣境外戰略溝通工作小組」設計嘅遊戲。由於遊戲本身反中國共產黨政治立場鮮明，成日畀中國「小粉紅」喺社交媒體「出征」聲討。

背景
--

根據研發團隊所講，「逆統戰」呢個詞最早喺2017年臺灣嘅一篇網路社論出現。逆統戰，就係「對共產黨逆向實施統戰」。聯合一切中共嘅敵人，打擊中共。佢哋希望藉由遊戲宣揚逆統戰理念，亦希望玩家因為遊戲好玩，而開始對現實嘅廣大世界同佢嘅悲壯故事產生興趣。

團隊嘅理念同論述
--------

* 〈【逆統戰】台灣玩家組隊逆剿中國共匪全攻略（上）〉.
* 〈【逆統戰】臺灣玩家組隊逆剿中國共匪全攻略（中）〉.

2018年5月，ESC團隊發表咗《逆統戰》中集之後被香港大公報同國臺辦譴責。

被環球時報點名譴責
---------

喺2020年9月25號，環球時報刊登咗一篇標題「警惕分裂勢力在虛擬空間煽動」嘅文，篇文先係讚個遊戲美術風格迎合時下後生仔口味，不過之後就話如果喺遊戲入面滲入「台獨、港獨」思想，可能「對青少年造成惡劣影響，進而影響中國的國家安全」。篇文呼籲中國需要高度重視「台獨、港獨」勢力喺虛擬空間嘅感性煽動，注意隱藏喺各類新興媒介嘅感性煽動，話虛擬空間唔係「國家安全嘅法外之地」，並鼓勵中國企業透過投資、控股等等嘅商業方式「文化出海」，喺未來逐步提升虛擬空間入面嘅潛在話語權。

針對設計遊戲被中國官媒點名，ESC臺灣境外戰略溝通工作小組喺Facebook發文表示，「先說結論：我們終於『被譴責』了！感謝【環球時報】宣傳與讚美 （媽～我在這～～揮手）」。

團隊戲稱：「我們一直酸看不到中共譴責及小粉紅出征，中共在一個月努力嚴謹的研究與評估後，再也無法壓制【逆統戰】的聲量，只好『被迫』出手正面譴責；台獨份子分裂勢力在『虛擬空間』蠢蠢欲動，嚴重危害中國國家安全！哈囉？我們一直在這喔，是現實空間！是你們不敢來？！各位支持者！！！幹得好！你們『成功逼出官媒環球時報』，+100分！」

攷
-

1. ↑  〈怕了？台反共桌遊「逆統戰」頻遭出征 中官員竟下令不准討論〉. 《自由時報》. 2020-09-18. 喺2020-09-18搵到.
2. ↑  〈投書：台灣需要培養「逆統戰力」〉. 《上報》. 2017-02-13. 喺2020-09-20搵到.
3. 1 2  〈《逆統戰：致地與海的革命者》桌遊介紹〉. 《ESC團隊》. 2020-07-31. 喺2020-09-20搵到.
4. ↑  〈桌遊「逆統戰」被中國官媒點名 設計團隊樂歪：終於〉. 《自由時報》. 2020-09-27. 喺2020-10-01搵到.

出面網頁
----

* 〈嘖嘖× 反共史詩桌遊《逆統戰：致地與海的革命者》每一位贊助人，都是下一場革命的金主〉.

  


|  |  |
| --- | --- |
| Stub icon | 呢篇同遊戲有關嘅文係楔位文。歡迎幫維基百科擴寫佢。睇 • 論 • 改 • 歷 |
呢篇文講杉科水松屬嘅植物。搵緊百合科天門冬屬嘅同名植物嘅話，請睇〈**繡球竹**〉。
  唔好同**水松木**搞亂。

| How to read a taxoboxHow to read a taxobox**水松** |
| --- |
|  |
| 瀕危指標 |
| 極危 (CR) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 松柏門 Pinophyta |
|
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 杉科 Cupressaceae |
|
|
|
|
|
| 屬 | 水松屬 *Glyptostrobus*Endl. |
|
|
|
|
|
|
|
| 種 | **水松 *Glyptostrobus pensilis*** |
|

 |
|
| 二元學名 |
| ***Glyptostrobus pensilis***(Staunton ex D.Don) K.Koch, 1873 |
|
|
|
|
|
|
|
|
|
|
|
|
|
|
|

**水松**（粵拼：seoi2 cung4；學名：*Glyptostrobus pensilis*），又嗌**三角葉**（saam1 gok3 jip6），係杉科水松屬嘅落葉喬木。喺中國內地、越南同埋老撾係保護咗嘅樹種，因為佢喺IUCN嘅紅名單入面，話係極危物種。呢樖嘢喺植物界嚟講，算係「活化石」嘅品種。

分佈
--

呢樖嘢喺廣東珠江三角洲同福建中部、閩江下游同埋海拔低過1000米嘅地區先至見到佢。喺廣東嘅東邊同西邊、福建嘅西北邊同北邊、四川嘅東南邊、廣西同雲南嘅東南邊都重可以見到小小，重有一小部分喺越南同老撾入面。因為水松喺地球嘅白堊紀到新生代期間，北半球入面出現得比較多，但係到咗第四紀冰河時期後期就率先喺歐洲、美洲、日本同其它地方都滅絕嗮，而家就得返嚿化石響度，但係喺珠江三角洲、福建中部同閩江下游地區就保存得比較好。

樣
-

呢樖嘢嘅樹幹有扭曲嘅斑紋。喺地基嗰度大到好似條柱槽噉，重有屈住膝頭箇噉嘅呼吸根出咗嚟地面。而樹枝方面就比較少，甚至好疏吓。樹葉方面就有線形、針形同埋鱗片形呢三種。樹木一般喺八到十米到高，最高可以去到廿五米。

用途
--

植株可以做公園嘅水體綠化植物，有好好嘅淨化水體作用。

### 藥用

水松嘅樹皮同葉可以用嚟做藥，佢可以去瘡、趕走因水或火搞出嘅瘌嚫，同埋成身骨痛嘅功效。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 水松嘅樹幹 |
| 水松嘅樹幹  |

|  |
| --- |
| 水松嘅果 |
| 水松嘅果  |

|  |
| --- |
| 水松嘅葉同樹枝 |
| 水松嘅葉同樹枝  |

 |

註
-

1. 1 2  Glyptostrobus pensilis IUCN Red List of Threatened Species. Version 2011.1. International Union for Conservation of Nature. 2011
2. ↑  "*Glyptostrobus pensilis* (Staunton ex D. Don) K. Koch". *Germplasm Resources Information Network*. United States Department of Agriculture. 2006-11-07. 原著喺2011-06-06歸檔. 喺2009-10-14搵到.

出面網頁
----

|  |  |
| --- | --- |
|  | 維基物種有資料講：***水松*** |

* 水松 Shuisong 藥用植物圖像數據庫 (香港浸會大學中醫藥學院) （繁體中文）（英文）
* 水松
| How to read a taxoboxHow to read a taxobox**羅漢松** |
| --- |
| 羅漢松嘅樹羅漢松嘅樹 |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 松柏門 Pinophyta |
|
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 羅漢松科 Podocarpaceae |
|
|
|
|
|
| 屬 | 羅漢松屬 *Podocarpus* |
|
|
|
|
|
|
|
| 種 | **羅漢松 *P. macrophyllus*** |
|

 |
|
| 二元學名 |
| ***Podocarpus macrophyllus***(Thunb.) Sweet |
|
|
|
|
|
|
|
|
|
|
|
|
|
|
|

**羅漢松**（粵拼：lo4 hon3 cung4；學名：*Podocarpus macrophyllus*），又嗌**羅漢杉**、**長青羅漢杉**、**土杉**、**金錢松**、**仙柏**、**羅漢柏**、**江南柏**、**水樹**，係羅漢松科羅漢松屬嘅常綠喬木，原產中國西南，而家喺中國長江流域一帶嘅山地同香港市內都搵到。

名
-

**羅漢松**
呢樖嘢睇落去好似光頭和尚着紅色僧袍，所以叫羅漢松。

**羅漢杉**
**長青羅漢杉**
**土杉**
**金錢松**
**仙柏**
**羅漢柏**
**江南柏**
**水樹**

形態
--

羅漢松嘅高度可以高到18~40米，通常會修剪嚟保持矮細。樹幹通常比較直，胸徑1.5m，樹皮係深啡色，深裂或好似啲鱗噉嘅一嚿嚿嘢。葉互生，一般係扁又平嘅條形，長枝以螺旋形狀排列，而短枝一般係15~30條嘅簇生品種。佢嘅花有分公乸，其中花公一次過喺短枝杈頂度生好多朵，而花乸一次過喺短枝杈頂度生一朵；種牝大過種籽，成熟呈紅色，一般喺每年10月上旬結果；籽綠，有對翼響度。

用途
--

呢樖嘢既可以用嚟做觀景植物，又可以用嚟做盆景同木材。另外，佢嘅核可以榨油。

### 藥用價值

呢樖嘢嘅葉同根皮可以做藥，可以醫因血虛而搞出面色黃同心絞痛、胃痛呢啲病。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 果同葉 |
| 果同葉  |

|  |
| --- |
| 葉 |
| 葉  |

|  |
| --- |
| 花 |
| 花  |

 |

出面網頁
----

* 維基辭典有掛buddhist pine嘅定義
* 維基同享中有關羅漢松嘅同享資源
* Conifer Specialist Group (1998). *Podocarpus macrophyllus*. *2006 IUCN Red List of Threatened Species*. IUCN 2006. Retrieved on 2007年3月13號.
* *Podocarpus macrophyllus* (TSN 183490). Integrated Taxonomic Information System.
* 羅漢松實功效和作用 中草藥大全
**認知風格**（粵拼：jing6 zi1 fung1 gaak3；英文：**cognitive style**）係認知心理學上嘅一個概念，大致上係指喺點樣感知同記憶訊息上嘅個體差異。原則上，「認知風格」係一個有啲含糊嘅概念，唔同心理學家對呢個概念嘅定義持有唔同見解。一般嚟講，一個人嘅認知風格包含佢傾向對認知作業持有乜嘢態度、以乜嘢形式（語言、文字、數學方程式定圖表）接收訊息、以乜嘢方式記低訊息（睇埋工作記憶）、以乜嘢方式思考、以及用乜嘢策略解難等方面嘅特性－而唔同人喺呢啲屬性上可以有個體差異。

舉個簡單例子說明，想像有兩個學生，A 同 B，佢哋嘅老師想向佢哋傳授科學知識，佢發覺佢將一個概念用口講語言表達（「牛頓第二定律講嘅係一件物體嘅加速度乘以佢嘅質量等如施喺佢身上嗰股力」）嗰陣，A 嘅學習表現好過 B，但如果佢將一個概念純用數學方程式表達出嚟（牛頓第二定律係 {\displaystyle \mathbf {F\_{net}} =m\mathbf {a} }）嗰陣，B 嘅學習表現會好過 A，噉就表示 B 比較擅長用數學方程式處理訊息，而 A 比較擅長用言語處理訊息。

睇埋
--

* 認知
* 智能

參考
--

* Allinson, C.W. and Hayes, J. "The cognitive style index: a measure of intuition-analysis for organisational research", *Journal of Management Studies* (33:1), January 1996, pp 119–135.
* Allinson, C. W. and Hayes, J. *The Cognitive Style Index: Technical manual and user guide*, 2012.

攷
-

1. 1 2  Kozhevnikov, M. (2007). Cognitive styles in the context of modern psychology: Toward an integrated framework of cognitive style. *Psychological bulletin*, 133(3), 464.
2. ↑  Riding, R. J. (1997). On the nature of cognitive style. *Educational psychology*, 17(1-2), 29 - 49.
3. ↑  Allinson, C. W. & Hayes, J. (1996). The cognitive style index: A measure of intuition‐analysis for organizational research. *Journal of Management studies*, 33(1), 119-135.
**斯洛博丹·普拉亞克**（粵拼：si1 lok6 bok3 daan1 pou2 laai1 aa3 hak1）
（克羅地亞文：**Slobodan Praljak**；塞克地區讀音： [sloˌbǒdan ˈprǎːʎak]；1945年1月2號—2017年11月29號）係克羅地亞裔波斯尼亞企業家、電視監製同經理，前南斯拉夫波黑社會主義共和國查普利納人。佢曾經喺1992～1995年嘅波黑戰爭期間以波黑克族嘅軍隊高管身份，開始參加「永久攆走波黑穆斯林」等廿幾項罪名而喺2013年被判咗廿年監禁而提出上訴。

後嚟普拉亞克提出二審，喺2017年11月29號喺荷蘭南荷蘭省海牙嘅國際刑事法院宣判期間駁咗絕大部份上訴嘅內容，期間佢大嗌「斯洛博丹·普拉亞克唔係戰爭犯」（克羅地亞文：Slobodan Praljak nije ratni zločinac.）嘅言論，重當場飲咗樽不明液體後話「我飲咗呢啲毒藥」（克羅地亞文：To je otrov koji sam popio.），隨後送到醫院後證實不治，終年72歲。隨後喺荷蘭海牙嘅國際刑事法院被正式宣佈成為罪案現場。

攷
-

* "Statement on passing of Slobodan Praljak". ICTY. 喺29 November 2017搵到.
* Alan McGuinness (29 November 2017). "War criminal Slobodan Praljak dies after taking poison in court". Sky News. 喺29 November 2017搵到.
* Owen Bowcott (29 November 2017). "Bosnian Croat war criminal dies after taking poison in UN courtroom". The Guardian. 喺29 November 2017搵到.
* Stephanie van den Berg; Bart H. Meijer (29 November 2017). "Bosnian Croat war crimes convict dies after taking 'poison' in U.N. court". *Reuters*. 喺30 November 2017搵到.
九龍東一帶建築物
**九龍東**（英文：**Kowloon East**）係指香港九龍東部嘅地區，一般嚟講範圍包括黃大仙區及觀塘區。傳統上九龍嘅東、西係用「火車路」（即九廣鐵路英段，家下東鐵綫）為界，所以九龍城區（即紅磡、土瓜灣、九龍塘等地）喺好多人心目中其實都係屬於九龍東；早期香港地鐵打算起穿過嗰區嘅鐵路就叫做東九龍綫。有啲政府部門將九龍城區都當係九龍東，但亦有唔少政府部門（好似香港警務處嘅警區）將九龍城區當係九龍西。九龍東唔係一個有嚴格定義嘅地區名稱（有嚴格定義嘅只係九龍，唔係九龍東）；好多政府機構都用九龍東嚟劃分地區，但定義未必一樣。

**東九龍**好多時都有同樣意思，好似係香港聖公會嘅東九龍教區。但更多時係指東鐵綫以東嘅地方，即係九龍城區、黃大仙區同觀塘區三區的總和。

睇埋
--

* 九龍西
* 九龍東選區

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
座標: 22°26′48″N 114°03′38″E﻿ / ﻿22.44667°N 114.06056°E﻿ / 22.44667; 114.06056

清樂鄧公祠
**清樂鄧公祠**，又叫**思成堂**，喺香港新界元朗錦田水尾村裏面，係當地鄧氏四大祠堂之一，用嚟紀念錦田鄧氏第十七世祖**鄧清樂**（名廣舍），估計大概喺明朝中前期（1490年左右）起，喺1985年被評為香港一級歷史建築，2010年5月17號確定評級。

建築
--

清樂鄧公祠採用三進三間式嘅設計，係錦田鄧氏眾多祠堂之中最具規模而且面積最大嘅一間。前台起咗支柱，上面承桁樑，斗拱同橫樑上面都有精細嘅雕刻。正屋脊上除咗有一雙鰲魚擺設之外，脊上正中有青龍浮雕、左右亦有瑞獸一對。正脊同垂脊之間有一對蝙蝠，垂脊盡頭就擺放咗瑞獸朝天吼，畀人一種莊重嘅感覺。此外，祠堂裏面嘅石柱同花崗石柱礎都畧有不同，提升咗整座建築嘅多樣性。上承橫樑木柱，而大門戶裏面有一屏風，只有達官顯貴嚟到先會開啟。裏面有康熙賜嘅「旨嘗換花翎」同「欽點花翎等衛」等功名牌匾，用以展示族人喺科舉考核中嘅成就，屋頂上面有多幅色彩豐富嘅壁畫，如「八仙圖」等。

清樂鄧公祠中廳思成堂
乾隆五十九年（1794年）重修一次，喺1981年同鎮銳鋗鄧公祠再一同進行修葺工程。呢次修葺雖有專家協助，提升質量較高，但劃喺正門嘅一對門神就被油去並劃上較差嘅新貌，有論者認為係一種難以彌補嘅損失。

門外大門之前有一對聯，係「南陽世澤 稅院家聲」，用嚟紀念鄧氏族人源出自商朝時嘅南陽（而家河南一帶），同埋鄧氏後人被封為稅院郡馬嘅一段歷史。

中廳裏面掛嘅「思成堂」匾額，常被指係1794年重修時，由乾隆庚子科（乾隆四十五年，1780年）進士初彭齡所寫，但喺完成「思成」二字後卻突然死咗，「堂」字就由其他人代造，造成匾上嘅文字字勢同風格唔同。但係此話似係誤傳，因初彭齡實際上喺1825年死，唔可能出現上述嘅情況。

添燈儀式
----

每年出世嘅男丁個名會登記喺「丁口冊」上面，之後先正式登入族譜。每年元宵節鄧族族人會喺清樂鄧公祠進行祠祭儀式，並替上一年出生嘅男丁「點燈」。

參考
--

* 《新界宗族文化之旅》，嚴瑞源編著，萬里機構，ISBN 962-14-2936-6

註
-

1. ↑  〈白德著，招紹瓚譯，《香港文物誌》，1991年，香港市政局〉

出面網頁
----

* 清樂鄧公祠
喺數學嘅集合論入面，一組 set {\displaystyle (A\_{i}:i\in I)} 嘅**不交併集**（英：disjoint union）係講緊一個 set {\displaystyle A=\bigsqcup \_{i\in I}A\_{i}}，而每個 {\displaystyle A\_{i}} 呢都係 map 入{\displaystyle A} 嘅單射函數嚟嘅，噉樣呢啲單射函數就從而可以組合到 {\displaystyle A} 嘅一個集合分割（即係要 {\displaystyle A} 入面嘅每個元素都要啱啱好淨係要屬於其中一個像）。一組兩兩不交嘅不交集嘅不交併集就等於呢組集合嘅併集。喺範疇論入面，不交併集就係集合範疇嘅餘積。所以呢，不交併集嘅定義係 up to 對射嘅程度。

堆砌不交併集嘅其中一個標準方法就係要：

* 定義 {\displaystyle A} 做一組順序對；
* 定義 {\displaystyle x\in A\_{i}}；同埋
* 用 {\displaystyle x\mapsto (x,i)} 嚟達到 {\displaystyle A\_{i}\longrightarrow A} 。

舉例
--

考慮 {\displaystyle A\_{0}=\{5,6,7\}} 同埋 {\displaystyle A\_{1}=\{5,6\}} 依兩個組合，噉樣呢我哋就可以用組合嘅來源嚟到index啲set入面嘅元素，噉樣就得到呢兩個相關嘅set：

{\displaystyle {\begin{aligned}A\_{0}^{\*}&=\{(5,0),(6,0),(7,0)\}\\A\_{1}^{\*}&=\{(5,1),(6,1)\},\end{aligned}}}
而喺每個啤入面嘅第二個元數係對應原本個set嘅下標（譬如 {\displaystyle (5,0)} 入面嘅 {\displaystyle 0} 係對應{\displaystyle A\_{0}}，如此類推）。跟住呢，{\displaystyle A\_{0}\sqcup A\_{1}} 呢個不交併集可以噉計：

{\displaystyle A\_{0}\sqcup A\_{1}=A\_{0}^{\*}\cup A\_{1}^{\*}=\{(5,0),(6,0),(7,0),(5,1),(6,1)\}.}

集合論嘅定義
------

範疇論嘅角度
------

睇埋
--

* 餘積
* 不交併集（多樣體）
* 圖嘅不交併集
* 集合分割
* 標籤聯合
* 共用體

參攷
--

* Lang, Serge (2004), *Algebra*, Graduate Texts in Mathematics,第211卷 (第Corrected fourth printing, revised third版), New York: Springer-Verlag, p. 60, ISBN 978-0-387-95385-4
* Weisstein, Eric W. "Disjoint Union" - MathWorld.（英文）
**不可譯**bat1 ho2 jik6（**untranslatable**）係做翻譯嗰陣會撞到嘅一個問題。一般人會傾向認為係指目標語言入面冇字可以對應來源語言嗰隻字，傳媒都中意講爾種字，但係喺翻譯嘅角度，其實更大嘅問題係例如一段嘢同時有兩個意思（所以冇可能完全譯到，要夾硬揀或者強調一種意思），又或者句嘢係成語（對應成語講嘅嘢完全唔同，但係喺語境下有需要講一樣嘅嘢），又或者原文係詩體（包括歌詞）等等一般人唔會恁到嘅問題。

概論
--

睇埋：翻譯
例如廿一世紀初嘅德國話入面有隻噉嘅字

**Kummerspeck**（德文讀音： [ˈku mɜrˌʃpɛk]），名詞，意思係指一個人因為有排情緒低落喺度勁食嘢而增加咗嘅體重。
用法：「我早排考試衰咗就勁喺度食雪糕，而家啲 Kummerspeck 減唔返。點算好？」
呢隻噉嘅字喺同期嘅廣東話或者英格蘭話入面並冇對應，一個廿一世紀初嘅粵人或者英系白人可以理解到個概念，但佢哋語言搵唔到隻字去對應 **Kummerspeck**，所以如果（例如）有人想將一本用德文寫嘅長篇小說翻譯做粵文或者英文，撞到 **Kummerspeck** 呢隻字嗰陣就好可能會覺得「唔知點譯好」，不過其實粵語同德文名詞嘅構詞方法非常似，翻譯如果想作個粵字，其實唔難（例如，粵語可以直譯 ｢憂傷肥油｣，個字喺部小說出現多幾次，讀者就完全覺得爾個係個正常嘅粵字，當中 Kummer 係憂傷， Speck 係肥油，逐字翻譯，執都唔使執），反而英文同德文雖然同源，但係已經變到相差太遠，所以英文要作個對應嘅字，反而會有難度。

睇埋
--

* 借詞：「自己隻語言搵唔到字對應對方隻語言入面嘅某隻字」嗰陣嘅一種可能解決方法。
* 語義
* 機翻
* 來回翻譯
* 普世語言通則

攷
-

1. ↑  Levine, Suzanne; Lateef-Jan, Katie (2018). *Untranslatability Goes Global*. New York: Taylor & Francis. p. 22.
2. ↑  Kummerspeck. *Dictionary.com*.
3. ↑  These eight Cantonese concepts are virtually impossible to translate into English. *Honeycombers*，呢篇文提到 8 隻難以譯做英格蘭話嘅廣東話字詞－**唔該 vs 多謝**、**肉緊**、**膠**、**收兵**、**捩咁棄**... 呀噉。

拎
-

* BBC News: Congo word "most untranslatable".
* Untranslatable Words from Treasure Languages.
**葛蘭素史克股份有限公司**（英文：**GlaxoSmithKline plc**，LSE：**GSK**，紐交所：**GSK**）後總部喺英國倫敦嘅全球第三大嘅藥廠。葛蘭素史克係一間覆蓋抗感染、中樞神經系統、呼吸科、腸胃／代謝、腫瘤同疫苗領域嘅研發公司。佢同時又處於領先地位嘅口腔衛生保健，營養嘢飲同一尐非處方藥。

作為世界上第三大嘅藥廠，葛蘭素史克2005年嘅銷售有成216.6億英鎊，純利潤有69億英鎊。葛蘭素史克喺全世界請咗大概110,000名員工，市場銷售人員佔40,000名。總部喺英國倫敦布倫特福德嘅GSK House，而美國總部喺賓夕凡尼亞州費城同北卡洛萊納州嘅三角研究園。公司有喺倫敦證券交易所同紐約證券交易所掛牌。葛蘭素史克嘅業務遍布世界上近70個國家。

史
-

葛蘭素史克原本由**葛蘭素威康**同**史克必成**合併後喺2000年成立。

喺2005年，醫藥銷售喺GSK營業額佔咗186億英鎊。銷售量主要係基於以下成功嘅產品：

* 舒悅泰
* 安糖健
* 樂命達
* 卓弗蘭
* 威博雋，抗抑鬱藥

2009年4月20號以最高36億美元嘅價格，買低製造皮膚科藥嘅**史帝富藥廠**（Stiefel Labotories），葛蘭素史克以29億美元現金買低史帝富藥廠，可能重要畀多3億美金，要睇史帝富藥廠未來表現而定。兼承擔咁史帝富4億美金債務。

2011年6月7號，葛蘭素史克藥廠生產嘅抗生素「安滅菌」（Augmentin），被SGS驗出含有塑化劑DIDP。藥廠話，喺台灣嘅產品都經衛生署驗過合格，但係會將產品畀原廠同第三方單位驗。香港衞生署亦驗到塑化劑DIDP，要求回收落架，唔係就撤牌。喺香港要求下架之後，台灣衛生署亦態度轉硬，由原先建議唔用，改做落架回收。

2012年4月1號，葛蘭素史克同南非Aspen達成協議，由同年11月1號起收購得果定產品。
**逆權侵佔**（英文：**adverse possession**）係普通法概念，指地產，非業主唔經原業主同意，長年佔用對方土地，一超過法定時限，原業主興訟時限就終止，該佔用者，可以成爲笪地合法新業主，唔使付出任何代價。

敵意佔有
----

逆權侵佔要符合「敵意佔有」（hostile）嘅要素。佔有者不單止要*持續*並*實質*佔有有關土地，而且重要*顯示*佢*敵意*佔有嘅*意圖*，例如整個門鎖、圍欄、門牌、人為耕作等。如果土地使有者相信原業主容許他合法進入該地（例如租用），咁*佔有意圖*就唔成立。如果不完全符合「敵意佔有」嘅條件，例如聲稱打算交租但長年搵唔到人交租嘅情況，就唔可以以逆權侵佔理由成為該土地嘅合法業主。

### 善意同惡意

一啲普通法地區唔容許惡意佔有人（malice）以逆權侵佔為由成為新業主。所謂「惡意佔有」，係指佔有者應該知道有關土地已經俾人敵意佔有（即係睇見人哋整咗個門鎖、圍欄、門牌、或掛起「閒人免進」等），不論喺妄顧呢啲事實，又或者毀壞或移除呢啲標記，仍然長期佔有該地。

喺呢啲司法區，並非惡意而敵意佔有人仍然合符逆權侵佔嘅要素（例如買錯屋住錯屋嘅情況），佢仍然可以用呢條法律成為合法新業主。

一啲司法區要求敵意佔有人證明佢有善意，否則逆權侵佔無效。所謂善意包括：

* 交土地稅，同作為房地產擁有人要交嘅稅；或
* 其他行為顯示，佔有人真係相信有權佔用嗰個地方（right to claim）

道德理由
----

因為土地擁有權興訟時效係有限嘅，所以先有「逆權侵佔」。呢個興訟時效一般係12年，而呢個時效可以由明文法指定或改變。

如果興訟時效係無限制嘅話，咁任何土地擁有人都無法安心，因為任何土地可能喺幾百或甚至千幾年前，都有佢嘅合法擁有者，佢哋後人都可以告個現有土地擁有人，現有土地擁有人，就要面對無窮無盡嘅法律風險，咁會危害到私有產權嘅穩定性。

呢個理由，同其他普通法訴訟有限興訟時效，係一致嘅。

### 應用於領土紛爭

因為興訟時效限制適用於私人土地紛訟，咁興訟時效限制適用於處理領土紛爭亦理所當然。

喺國際法，任何國家若確信佢國土畀人敵意佔有，就有責任提出正式抗議（唔使告人，但抗議要備案）。若然超過咗時限，都無抗議或告人哋，國際法就唔可以話該佔有係非法，佔有國就自然成為合法擁有者。

案例
--

### 香港

根據香港1945年成文法《時效條例》第347章，第7條及第17條，任何人士（包括惡意佔有者）無間斷佔用官地60年，香港政府就會冇咗嗰塊官地嘅追索權。 

* 一對母女持續佔用大埔一幅萬呎農地超過20年，高院判兩人得到該地段業權，恒基地產唔服氣。（見〈逆權侵佔案 恒基或可取回大埔農地〉，載香港《明報》，2005年2月23日。）

* 公民教育委員會主席香灼璣，被指涉嫌非法佔用官地20年，興建慈雲山觀音山九號屋。（見〈香灼璣官地私建豪宅〉，載香港《東方日報》，2006年8月7日。）

* 香港終審法院第一個判決 FACV1/1997 中確定，Wong Tak Yue 因為只係話搵唔到註冊業主，先去無交租佔用元朗洪水穚一址，但因為佢在畀法院嘅誓章中表示佢有意交租，所以佢佔據嘅意圖唔成立，「逆權侵佔」亦都唔成立。

出面網頁
----

* 香港成文法《時效條例》第347章
* 2006年10月24日，成報: 恒基地產向高院申請司法覆核，爭一幅農地，指「逆權侵佔」有違《香港基本法》，是剝奪原業主的財產，要求撤銷根據《時效條例》第347章的原判決。 (案件編號：HCAL32/2006)

八旬村婦獲終審法院 裁定以逆權侵佔，從業主恒基地產 手中獲得12萬方呎大埔 滘松園農地的業權

* FACV1/1997 :無敵意侵佔意圖就無權申請「逆權侵佔」
《**心經**》係大乘佛敎佛經之一，講嘅係佛家要義，係佛家最核心思想，所以叫《心經》。《心經》分廣本同略本。廣本取材自《大般若經》（महाप्रज्ञापारमिता，maha prajñā pāramitā，大對譯為摩訶，即摩訶般若波羅蜜多經），原本由梵文悉曇體所寫。而略本可能係大般若經中文本省節出來，再譯返梵文，之不過呢個講法，未為全部人接受。

《心經》係最常用嘅簡名，梵名叫प्रज्ञापारमिताहृदयसूत्र（prajñā pāramitā hṛdayasutra），最常見全譯名係唐玄奘嘅《般若波羅蜜多心經》，其餘多數係般若、波羅蜜多、心等字嘅組合。因為佢出自《大般若經》，亦有啲有大、摩訶等字。

《心經》唔係好長，玄奘略本只有二百六十字，但記低佛門精要，所以廣為流傳。

名
-

廣東話唔少柯音字（o），舊時係讀丫音（a）。好似軚（tai）查實係舵（to）舊音。

《大般若經》，महाप्रज्ञापारमिता（maha prajñā pāramitā）：

* महा（maha）意譯做大，古音譯摩訶，廣東話讀似馬哈。佢同同屬印歐語系英文等mega同源。
* प्रज्ञा（prajñā）意譯做妙智慧，不可言喻嘅智慧。古音譯般若，北方話好多時破讀波惹。廣東話可以唔跟。
* पारमिता（pāramitā）意譯到彼岸。古音譯波羅蜜多，以今日廣東話，約莫係巴拉滅打。
* सूत्र（sutra）意譯為經，手稿嘅意思。

而《心經》，प्रज्ञापारमिताहृदयसूत्र（prajñā pāramitā hṛdaya sutra），少咗個महा（maha，大），多咗個हृदय（hṛdaya，心）。

* हृदय（hṛdaya）意譯心。

版本
--

廣本同一段佛經一樣，有序分、正宗分同埋流通分三部份，約莫係背景、主文同埋總結。而略本留有正宗分，將序分同流通分減省。

現時最出名嘅略本，係玄奘所譯，一共有二百六十字。而玄奘譯本，係同更早年嘅鳩摩羅什譯本類似。

註
-

1. ↑  Nattier, Jan. (1992). *The Heart Sutra: A Chinese Apocryphal Text?*. *Journal of the International Association of Buddhist Studies Vol. 15 Nbr. 2*.
**楓園下**，亦寫**楓園廈**，喺帽峰山北麓嘅九佛片丘陵地帶，係屬廣州市黃埔區九龍鎮楓下行政村管嘅村。楓園下佔地12.8km²，有鳳凰河流經。清代屬番禺縣慕德里司，1960年屬廣州市郊區九佛公社新風大隊，1984年屬白雲區九佛公社楓下大隊，1986年屬白雲區九佛鎮楓下村，2004年6月屬白雲區鐘落潭鎮九佛片楓下村，2005年8月屬蘿崗區九龍鎮楓下村。2010年開始，呢個村被劃分屬中新知識城嘅一部分。2015年9月開始屬黃埔區九龍鎮楓下村。

世居村民多數姓馬。南宋時期，始祖馬地龍帶住馮氏、阮氏由新會金紫街遷入。2015年年尾，戶籍人口約莫7300。居民都係漢族，屬廣府民系。

古蹟
--

| 名 | 始建年份 | 地址 | 現況 |
| --- | --- | --- | --- |
| 鳳凰鄉約 | 待考 | 龍潭墟側 | 拆咗 |
| 龍潭祖廟 | 南宋 | 龍潭墟側 | 拆咗 |
| 馬氏大宗祠 | 明嘉靖年間 | 楓園下街30號 | 尚存 |
| 公全馬公祠（長房廳） | 清 | 公社飯堂 | 拆咗 |
| 二房廳 | 清 | 九甲 | 拆咗 |
| 三房廳 | 清 | 十甲 | 尚存 |
|

交通
--

* 地鐵：14號綫楓下站

攷
-

1. ↑  李福泰. 〈卷三 輿地一〉. 《(同治) 番禺縣志》. p. 10.
2. 1 2  廣州市黃埔區檔案局（館） (2017). 〈九龍鎮楓下行政村〉. 《廣東省自然村落歷史人文調查·廣州市黃埔區卷》. p. 497.
**九龍大道**（粵拼：gau2 lung4 daai6 dou6，廣東省公路代碼：**S378**）係中國廣東廣州白雲區同黃埔區嘅一條西北-東南走向公路。西北邊從白雲區嘅廣從九路同廣從十路交界（105國道嘅K2516標記嗰埞）開始，一直去到東南邊嘅廣汕公路（324國道嘅K945+734公里標記嗰埞）同埋振興公路嘅交界為止。

敘述
--

全長19.8公里，闊42米，雙向6車道。

史
-

呢條馬路以前係叫「九佛公路」，佢亦係其中一條往返105國道到324國道嘅公路。以前凈得雙向2車道，到咗2005年，廣州市政府將九佛同鎮龍合併成「九龍鎮」，成條馬路用咗4年時間陸續整闊，重改埋名做「九龍大道」一直嗌到依家。

經過嘅道路
-----

File:GauLungDaaiDou-SanWo.jpg登塘附近（里程碑：K0+700）File:GauLungDaaiDou-HaaiZong.jpg蠏莊公路口附近（里程碑：K6+480）File:GauLungDaaiDou-GauLungZan.jpg九佛育賢路口附近（里程碑：K9+810）何棠下村附近（里程碑：K11+905）
呢度啲路順序係從西北去到東南嚟排嘅，其中**加粗**咗嘅字係主幹道：

* **廣從九路**、 **廣從十路**
* 登塘街
* 083鄉道
* 廣華路
* 亨美莊路
* 塔腰嶺街
* 鳳尾路
* 亨美路、佛公路
* 鳳凰二路
* 鳳凰三路
* 富田中街
* 鳳凰四路
* 新南二街
* 蟹莊公路
* 楓賢路
* **九太公路**
* 九佛學政路
* 九佛鎮建設路
* 九佛育才路
* 九佛中街
* 九佛育賢路
* 蓮花北街
* 九佛鎮建設路
* 莊埔路
* 棠上路
* 荷棠下街
* 棠下南街
* 牛往街
* 旺村西路
* *未命名道路*
* 湯村路
* **廣河高速**
* 新田向東路
* 向西路
* **鎮龍大道**、 **中新大道**、振興公路
**九龍塘**（Kowloon Tong，舊譯Kau Lung Tong）係香港新九龍一個地方，九龍市區裏面一個低密度住宅區。一般來講，界限街伸到去煙墩山南面山腰，都可以當係九龍塘。行政上面，九龍塘東西兩面，分別係歸九龍城區同埋深水埗區管。九龍塘原本係一條村名，即係界限街警察遊樂會一帶。今時今日九龍塘，位置、範圍都同原本位置好唔同。九龍塘除咗出名係中上階層聚居之外，亦都出名時鐘酒店。

九龍塘有兩間大學，中間有香港城市大學，東面九龍仔一帶，有香港浸會大學。其中城市大學好近港鐵九龍塘站，同區裏面大商場又一城拍埋。而隔籬又一村都當係九龍塘。

九龍塘近九龍仔嗰邊，除咗有浸會大學，近山一啲係廣播道，以前係香港所有電視台電台集中地，不過因為唔夠地，唔少已經或者就快搬走。

歷史
--

九龍塘原本係一條大村，響界限街今日警察遊樂會一帶。北面有座窩仔山，佢東面山谷有涌有田地。條村西面無幾遠，有塘尾同田寮兩條村。1910年代，九廣鐵路（家下嘅東鐵綫）穿過條村東面，而鐵路東面個山谷另有條村，叫九龍仔，今日禧福道南面一帶。

1920年代，香港政府決定發展九龍塘同九龍仔做住宅區，成個住宅區發展跟英國模式起，裏面差唔所有街都係用英國郡名，而當時住嘅，多數係英國人。因為個計劃係九龍塘住宅區，好多人都當埋九龍仔呢部份係九龍塘，到咗今時今日，亦好多人唔識分原本九龍仔同九龍塘響邊。

敎育
--

響未有普及敎育之前，喺九龍塘住嘅多數受過敎育，好多學校都起響呢度。而且愈來愈多國際學校同直資學校。九龍塘裏面亦有兩間大學，香港城市大學同香港浸會大學。

交通
--

九龍塘有港鐵觀塘綫同埋東鐵綫。

路呢，屬一號幹綫嘅一段窩打老道穿過九龍塘，北面通過獅子山隧道去到新界沙田、大埔、粉嶺、上水。而窩打老道向南，就通去旺角、何文田同油蔴地。

|  |  |
| --- | --- |
|  | 維基同享有多媒體嘅嘢：**Kowloon Tong** |
《**Band in China**》係美國動畫《衰仔樂園》第23季嘅第2集，2019年10月2號播出。

由於呢集內容對中國大陸作出多種諷刺，《衰仔樂園》俾中華人民共和國政府封殺，呢集嘅製作人員亦對佢嘅封殺作出諷刺。

內容
--

主角蘭迪（Randy）為咗賺錢去中國賣大麻，點知被送入再教育營，被逼勞改同埋做廉價手工製品，仲親眼目睹公安殺死「營友」，主角又喺獄中巧遇，「小熊維尼」因為生得似習近平而淪為階下囚，最後蘭迪重殺死咗小熊維尼。另一方面，蘭迪個仔斯坦想組建電子搖滾樂隊打入中國大陸市場，但娛樂公司就話，若果想到中國發展，就要面對中共嘅言論審查。

後話
--

《衰仔樂園》俾嗶喱嗶喱、微博、百度等中國大陸媒體封殺。之後《衰仔樂園》官方喺 Twitter 同埋 Facebook 發出「官方道歉聲明」，但係份聲明被指曲直難分，繼續諷刺中共。時事評論員林和立話，卡通內容刺中北京死穴，所以被下架。

2020年9月30號嘅《衰仔樂園》特集《The Pandemic Special》，又有諷刺中國大陸嘅內容，講述蘭迪記得自己同米奇喺中國嘅時侯，輪流同武漢蝙蝠做愛，所以懷疑自己係武漢肺炎嘅源頭。

參考
--

1. ↑  "Episode 2302 'Band in China' Press Release" (新聞稿). Comedy Central. September 30, 2019. 原先內容歸檔喺October 3, 2019. 喺September 30, 2019搵到.
2. ↑  〈【愈禁愈熱播】《衰仔樂園》諷刺中共遭封殺〉. *SBS Your Language* (繁體中文). 喺2020-11-07搵到.
3. ↑  李家樑 (2019-10-08). 〈被中國禁播 《衰仔樂園》道歉聲明疑再諷內地：現在和好了吧？〉. 《香港01》 (香港中文). 原先內容歸檔喺2019-10-11. 喺2020-11-07搵到.
4. ↑  〈【全國封殺】《衰仔樂園》諷洗腦營遭封殺 學者：刺中北京死穴〉. 《Apple Daily 蘋果日報》 (香港中文). 2019-10-05. 原著喺2021-06-21歸檔. 喺2020-11-07搵到.
5. ↑  〈【衰仔樂園】武肺因為同蝙蝠扑嘢而來？ | 小肥波 | 立場新聞〉. 《立場新聞 Stand News》 (英文). 原先內容歸檔喺2020-10-31. 喺2020-11-07搵到.
**不可知論**（又叫做**不可知主義**）係一種哲學觀點，認為形而上學嘅一啲問題，例如有無來世、神存唔存在等，係人類唔知道或者無辦法知道嘅。

名字嘅來源
-----

不可知論爾個概念，最早係喺1869年由英國嘅托馬斯·亨利·赫胥黎創造嘅，佢將希臘文嘅「α」（「無」）同「γνῶσις」（「知識」）兩個詞根組合埋一齊，創造徂「agnoticism」爾個名。

分類
--

現代對不可知論嘅分類有以下幾種：

1. 強不可知論：「有啲嘢，以人嘅能力係永遠唔會知嘅。」
2. 弱不可知論：「有啲嘢，以人目前嘅能力係唔會知嘅，但係唔代表以後唔會知。」
3. 消極不可知論：「無證據證明係恁，而且知道徂都係得個『知』字。」
4. 漠視主義：「論題產生唔到任何可以用科學方法證明嘅結果，因此拗來都無意義。」
5. 現代不可知論：「哲學同形而上學嘅問題無辦法證明或者否定，但係理性思維可以為其中有意義嘅假設建立思維模型。」
6. 不可知神學：「唔聲稱知道神存在，祇係相信神存在。」
7. 不可知心靈主義：「神存唔存在都有可能；唔局限於某種宗教。」
8. 不可知無神論：「由於唔知道神存唔存在，所以相信無神論。」

一啲哲學觀點
------

著名嘅不可知論哲學家有：托馬斯·亨利·赫胥黎、查理斯·達爾文同埋羅素。

### 中國

喺論語入面，孔子話：「子不語怪力亂神」，反映佢曾經避免相信嗰啲野。亦都講過：「未知生，焉知死」，反映佢唔想知死住。

### 古希臘

不可知論係古希臘哲學入面以懷疑論嘅形式出現。佢嘅支持者有普羅泰格拉斯（智者著有《論神》，呢本書一開始就話：「講起神，我冇把握話佢哋係存在定係唔存在，亦都唔敢講佢哋係點樣；因為有好多嘢阻住我哋確切嘅知識，例如問題嘅晦澀同埋人生嘅短促。」）、皮洛（極端懷疑主義哲學家）同埋Carneades。

### 托馬斯·亨利·赫胥黎

雖然不可知論嘅基本觀點同懷疑主義一樣古老，但係赫胥黎特別創造咗「不可知」同「不可知論」呢兩個字，用嚟概括佢對同時代形而上學主義，特別係冇條件（哈密爾頓）同不可知曉（赫伯特·斯賓塞）呢兩個新發展嘅睇法。因此搞清楚赫胥黎本人嘅睇法好重要。佢喺1869年先開始用「不可知」呢個字，但係佢自己嘅意見搞掂得早過佢。喺畀查爾斯金斯利嘅一封信（1860年9月23號）入面，佢廣泛咁講解咗自己嘅感想： 

「我唔肯定又唔否認人會永生。我係冇理由相信佢，又冇得反駁佢。我又冇先驗嘅原因嚟反對呢個教育。人到咗成日都要用嚟對付自然環境嘅時候，就冇心思關心乜嘢『先驗』嘅困難啦。只要好似嗰啲我相信嘅事物一樣畀我足夠嘅證據，我就信佢。有咩唔信嘅理由呢？要講奇妙玄奧嘅話，呢個永生論未有力嘅守恆論或者物質不滅論嘅一半水準……」
「唔使同我打比喻或者講乜嘢概率。當我話我信反平方定理嘅時候，我知道我指嘅係乜嘢。我唔會將我嘅生命同希望寄託喺更脆弱嘅信條上……」
「喺我知道可能係堅嘅嘢入面，我嘅個性係我最有把握嘅。但當我一諗吓佢究竟係乜嘢，就陷入語言嘅微妙之處。我成日就喺自我同非我、本體同現像等嘅廢話上面折騰咗咁耐，重未發現到：想思考呢啲問題嘅過程已經超出咗人類智力所能做嘅地步……」
### 查爾斯·達爾文

1879年，當查理斯·達爾文撰寫自傳嗰時，收到封信，問佢有神論同進化論係唔係相容，佢係唔係信神。佢話「可能會係個熱心嘅有神論者同進化論者」，例如金斯利（Charles Kingsley）同亞薩格雷（Asa Gray）嘅引證，對達爾文佢嚟講「永遠唔係一個否認神存在嘅意義上嘅無神論者」。佢又話「我覺得一般嚟講（隨住我有年齡增長）但唔一定係，『不可知論者』對我嘅睇法係一個更加正確嘅描述」。 

### 勃特蘭·羅素

勃特蘭·羅素嘅小冊子《我點解唔係基督徒》係對不可知論信條嘅經典闡述。呢本同名小書係基於佢1927年喺發表嘅演講。文章首先簡單咁講羅素反對有神論嘅論據，然後又反對基督教教義道德。最後佢就呼籲佢嘅讀者要用「無懼嘅態度同開放嘅智慧」「獨立自主、公平正直咁睇嘢」。

喺羅素後來嘅小冊子《我係無神論者定係不可知論者？ 》（副標題：**面對新教條所持容忍態度嘅辯論**）入面，佢肯定，佢喺哲學意義上係一個不可知論者，唔知道神係咪真係存在。而喺同一部作品入面，佢亦都接納，無神論者呢個稱呼可以更好咁表達出非哲學追隨者嘅宗教姿態。

同其他哲學思想嘅關係
----------

### 懷疑論

雖然不可知論好似懷疑論，但佢哋係唔同嘅，不可知論同實證主義方法一樣，而懷疑論就同實證主義方法唔一樣。實證主義強調自然科學同社會科學嘅成就同可能。懷疑論者甚至會同無神論、有神論、創造論、智慧設計論一樣咁反對不可知論。 

另外一個唔同嘅地方係，懷疑論嘅質疑對像係知識，不可知論嘅質疑對象係真理同神。 

### 無神論

無神論果斷咁否認神嘅存在，所以亦都反對不可知論對神嘅存在抱住嘅可能性。而不可知論係主張人類冇辦法可以知道世上嘅真理，認為無神論武斷又魯莽。 

### 邏輯實證主義

邏輯實證主義者，如卡納普（Rudolph Carnap）同艾耶爾（AJ Ayer），對不可知論嘅諗法係錯嘅。佢哋提出嘅論據維根斯坦嘅名著《對於嗰啲唔講得嘅，一定要收聲》， 當任何有關神嘅言論係純粹謬論。邏輯實證哲學家同類似嘅思想學派嘅擁護者認為， 有關宗教或者其他超然存在經驗嘅陳述冇事實價值，都要當成冇意義。但呢個係包括一切有關神嘅言論，甚至係嗰啲否認識得神嘅可能性嘅不可知論都一樣。喺《語言、真理同邏輯》入面，艾耶爾明確咁反駁不可知論——因為不可知論喺話明上帝係冇得知嘅，但又話神有意義。

抄嘅嘢
---

*篇文用過大英百科全書第十一版，因版權年滿內容已經歸公。*

參考
--

* 托馬斯·亨利·赫胥黎，《托馬斯·亨利·赫胥黎文選》，ISBN 1-85506-922-9
* 托馬斯·亨利·赫胥黎，《人係自然嘅位置》（*Man's Place In Nature*），ISBN 0-375-75847-X
* 伯特蘭·羅素，《我點解唔係基督徒》，ISBN 0-671-20323-1
* 大衛·休謨，《關於自然信仰嘅對話》，ISBN 0-14-044536-6
* 阿爾弗雷德·艾耶爾，《語言，真理和邏辑》，ISBN 0-486-20010-8

睇埋
--

* 無神論
* 自然神論
* 有神論
* 理性主義
* 宗教
* 世俗主義
* 懷疑論
* 托馬斯·亨利·赫胥黎
* 伯特蘭·羅素

外來嘢
---


|  |  |
| --- | --- |
|  | 維基辭典有呢個詞嘅解釋：**不可知論** |

* 國際無信仰者論壇BBS
* The Secular Web
* 我點解唔係基督徒 作者羅素（Bertrand Russell）（1927年3月6號）
* 關於不可知論嘅反思同引用
* 斯坦福百科全書哲學卷
* 不可知論者同懷疑論
* 不可知論者同懷疑論
* 對不可知論嘅睇法
同肇事客機同型號嘅吉祥航空空中客車A320客機
**2011年吉祥航空拒絕避讓事件**係人類民航史上第一單聽到Mayday都唔避讓嘅事故。

事件經過
----

根據中國民航總局嘅調查報告，2011年8月13號，上海浦東國際機場因為雷雨覆蓋，造成上海入場管制區裏面有成20架飛機兜圈等降落。卡塔爾航空多哈飛浦東嘅QR888航班報告剩返無幾多油，要求轉飛上海虹橋國際機場，同時申請優先降落。控制中心即刻啟動咗優先降落程序畀QR888優先降落。QR888航班跟著報告：飛機剩返5分鐘續航能力，控制中心即刻要求空域裏面所有其他航班避讓。已經瞄準咗跑道嘅中國南方航空CZ3525航班即刻避開咗，但係重瞄準緊跑道嘅吉祥航空HO1112航班話自己都唔夠油，拒絕避讓。之後，QR888航班發出咗Mayday求救訊號，話嚴重唔夠油，要求優先降落。控制中心啟動緊急狀態優先降落程序，再次要求HO1112航班避讓，但係HO1112航班就話自己得返4分鐘續航能力，依然拒絕避讓。喺今次事件裏面，控制中心喺7分鐘之內6次要求HO1112航班避讓，但係HO1112航班硬係唔肯避讓。控制中心不得不叫QR888航班急轉360度，避開HO1112，最後安全着陸，無人傷亡。

民航總局後來調查過，吉祥航空HO1112航班（空中巴士A320）著陸之後，重有2900公斤油，即係話重有42分鐘嘅續航能力，之前機組講嘅「得返4分鐘續航能力」完全係講大話；QR888航班（波音777-300ER）着陸之後重剩返5200公斤油，即係話重有18分鐘續航能力，民航總局認為卡塔爾航空嘅機組無故意違反任何規則，頂多祇係計錯數。

事後
--

由於今次事件係人類民航史上第一單聽到Mayday都唔避讓嘅事故，性質好嚴重，所以引起廣泛關注。

8月30號，民航總局宣佈：暫停吉祥航空擴展權，削減機隊3個月，同時唔准再招外籍飛行員；當時開HO1112航班嘅韓國籍機長馬上吊證，終身禁飛，副機長停飛6個月。

註
-

1. ↑  即係話離剩返最後30分鐘油祇有5分鐘。
2. 1 2  〈吉祥卡航"油量门"：你该知道的常识问题\_发现者第144期\_网易探索〉. 网易. 2011年8月26號. 原著喺2011年9月27號歸檔. 喺2011年8月26號搵到. `{{cite news}}`: Cite has empty unknown parameter: `|coauthors=` (help)
3. ↑  〈吉祥航空拒让门调查结果公布 当事韩籍机长被吊销执照〉. 《人民网》. 凤凰网. 2011年8月29號. 原著喺2019年5月14號歸檔. 喺2011年9月8號搵到. `{{cite news}}`: Cite has empty unknown parameter: `|coauthors=` (help)
座標: 22°26′39″N 114°00′27″E﻿ / ﻿22.44417°N 114.00750°E﻿ / 22.44417; 114.00750

清暑軒
**清暑軒**喺香港元朗屏山，同覲廷書室隔籬，係屏山文物徑嘅文物之一。清暑軒由鄧氏第22代族人鄧香泉喺1870年起，同覲廷書室差唔多同時間落成，畀嚟到嘅賓客或者著名學者同教師住宿。建築物一共有兩層，原本冇名嘅，清暑軒只係底層一間房個名，但而家就用嚟做咗成座建築物嘅名。喺1990年被列為香港一級歷史建築，2010年8月31號確定評級。

清暑軒樓高兩層，呈曲尺形，由於被用作旅館，所以裝飾同排場相當華麗，木刻、壁畫、灰塑、植物、漏窗同斗拱等裝飾顯示出傳統鄧族本地仕紳華宅嘅氣派。清暑軒雖然係獨立建築，但有條通道喺第二層樓同覲廷書室相連。由於工程複雜，當時鄧族專程由廣州同佛山請咗建築師傅嚟完成工程。清暑軒喺1993年重修過，費用由香港賽馬會出錢。清暑軒係私人物業，唔開放。

重有清暑軒漏窗嘅對聯：「紅日當窗花絢錦，和風繞檻桂生香。」

軒裏面另有一重要珍物，就係清代廣東三大狀元之一嘅林召棠送畀鄧香泉嘅對聯：「守東平王格言，為善最樂。導司馬公家訓，積德當先。」意思係效法東漢劉蒼同北宋司馬光，積德行善。

相
-

* 清暑軒所在嘅樓房
* 樓房嘅正門
* 樓房門簷
* 樓房裏面嘅走廊
* 清暑軒嘅天井牆上面用湛藍色陶瓷圖案為中心，配上兩邊一副對聯同牆角上面嘅一對金魚。
* 清暑軒裏面廚房嘅灶頭
* 清暑軒嘅西南面外貌

出面網頁
----

* 古蹟古物辦事處 — 清暑軒
* 覲廷書室與清暑軒-文匯報
美國立國後第一面旗
**美國史**可以追溯到17世紀頭，英國開始向北美洲東岸殖民，侵佔美洲土著嘅土地。之後因為英國本土壓榨北美殖民地，引發美國革命，1776年7月4號發佈《美國獨立宣言》，脫離大英帝國統治，成立獨立嘅美利堅合眾國。

美國獨立後，積極喺北美洲擴張領土，令領土擴展到北美洲西岸，史稱美國西進運動。

19世紀中，因為美國北部同南部對奴隸制度存廢嘅分歧，當支持廢奴嘅林肯喺1860年當選總統後，南方州份喺1861年脫離聯邦，另組美利堅聯盟國，爆發南北戰爭，最後聯邦贏咗，美國恢復統一。

踏入20世紀，因為第一次世界大戰重創歐洲，令美國國勢開始崛起，不過1920年代尾爆發大蕭條，嚴重影響美國經濟。

第二次世界大戰初期，美國置身事外，但1941年底太平洋戰爭爆發，被逼捲入戰爭，加入同盟國對抗軸心國，最後美國研發出核武，令同盟國打贏仗。

二戰後，美國受到嘅損害遠比歐洲各國低，令美國變成第一大強國。意識形態唔同嘅蘇聯唔想美國獨大，同佢打對臺，引發冷戰，去到1980年代尾蘇聯解體而結束，美國繼續維持住第一大強國嘅地位。

|  |  |
| --- | --- |
| 美國旗沙漏icon   | 呢篇文係同美國史有關嘅楔位文。歡迎幫維基百科擴寫佢。睇 • 論 • 改 • 歷 |
而家嘅海珠石（喺海珠廣場東南邊影）。
**海珠石**（粵拼：hoi2 zyu1 sek6）係舊時廣州地區，珠江嗰邊嘅其中一嚿巨型白堊紀礁石。佢第個名係**海珠島**（hoi2 zyu1 dou2）或者**走珠石**（zau2 zyu1 sek6）同**海珠洲**（hoi2 zyu1 zau1）。呢嚿石同浮邱石、海印石喺埋一齊，嗌成羊城三石。佢係嚿紅色嘅砂礫岩，有差唔多100米長，50米闊。而家呢嚿石喺沿江中路同僑光東路嘅路口嗰度（舊時喺愛羣大廈嘅江邊），而家佢係陸地嘅一部分。

名
-

呢嚿石嘅名係因為佢長期俾珠江啲水沖刷到好似個圓轆轆嘅珍珠噉，跟住之前嘅潮汐而出現喺海入面（舊時廣州嘅珠江重闊過而家嘅珠江成5倍都唔止，嗰時啲人話佢係「海」）先至改咗噉嘅名。而家佢周邊冇幾遠嘅海珠路、海珠橋同海珠廣場呢啲地標都係用咗佢嘅名。

### 古仔

之前有個波斯嘅商人得知廣州入面有粒鎮國之寶――陽燧寶珠，就想出10萬重金嚟買佢，最後經過咗幾次交涉之後買低咗。喺運返去第啲國家嗰陣，商人就好開心就攞咗嚿寶放喺手心嗰度，見到佢發好光嘅嘢就更加好鍾意佢喇。點知咁啱就刮咗埐狂風，海上飆咗好多白浪出嚟，而嚿寶珠最後唔好彩跌咗落水，變咗嚿大石出嚟。

史
-

喺宋朝時，海珠石重喺珠江入面，後嚟因為泥沙嘅沖積，結果同珠江北邊嘅陸地連埋一齊，佢係歷代嘅遊覽勝地。嗰時喺嚿石上面整咗之前羊城八景讚過「海珠晴瀾」嘅慈度寺（而家係珠江）。到咗清朝同治時期就喺呢度起過炮臺。

### 水警嘅成立

1905年，廣州市開始成立水警。嗰時清政府喺珠江水上整咗個水巡總局。到咗1912年嘅中華民國成立咗之後，之前廣東省城員警廳嘅水巡總局改咗名嗌員警第12區署同第1、2、3、4、5分署。而員警第12區署就喺海珠島嗰邊。就喺1917年10月，做緊大元帥嘅孫中山就喺海珠島嗰邊整咗間中華民國軍政府海軍艦隊辦事處。

### 所謂「海珠公園」

之前喺長堤大馬路望過去嘅海珠公園，同陸地連埋一齊嘅係座浮橋。
1930年嘅長堤大馬路（從西向東望），圖入面嘅箭咀指住嘅係海珠石。
海珠公園喺1928年起好。嗰時嘅公園就通過浮橋同陸地嘅長堤大馬路連埋一齊。嗰時從東至西嘅建築或景區有程璧光像、銅壺滴漏、牌坊、李忠簡公讀書處、玻璃屋（南）、音樂亭、噴水池等。

到咗1931年嘅市政府搞新填地政策嗰陣就將海珠石埋咗喺地底，變成係新堤嘅一部分，而家嘅新堤一橫路同二橫路以東嘅地區就係之前嘅海珠公園。而公園入面原先有嘅程璧光像就搬咗去永安堂（而家係廣州少年兒童圖書館）嘅東面，喺填海之前，海珠公園嘅東邊係永安碼頭。不過喺新起咗馬路之後，海珠公園都重未拆嗮。

### 中華人民共和國成立之後

喺中華人民共和國成立咗之後，胡文虎就俾政府話成係「漢奸」，甚至將永安堂列入為「敵產」，變咗廣東省總工會。而永安堂前面嘅程璧光像就俾人拆咗，變成而家見到嘅工人雕像；喺20世紀50至60年代，公園凈得返個亭台樓閣響度，不過俾人起咗間海珠花園餐廳。

到咗20世紀90年代初，嗰時做緊廣州市長嘅黎子流命令話「大拆廣州城，起廣州地鐵」。就係噉，當局又諗住將之前海珠公園入面冚唪唥嘅建築都拆嗮，但之後唔好彩，因為開發唔成就變咗爛尾。之前有棟圍牆就封咗呢啲殘桓斷壁成好多年，一直到2006年為止。

喺2000年嘅長堤下水道改造工程入面就意外發現咗埋喺地底成70年嘅海珠石。嗰時市政府就想保護部分出咗30至60米嘅海珠石，就喺佢嘅遺址上面用透明鋼化玻璃嚟整條觀光道，將海珠石重出江湖。不過呢份計劃冇實現，而舊時海珠公園已經發展成愛群薈景灣嘅高樓住宅，而大部分嘅海珠石就喺地底度，剩低嗰啲就繼續埋喺沿江西路嗰邊。

後嚟廣州市有關部門就採取咗折衷嘅辦法將凈低嘅海珠石挖出嚟，分散擺喺之前海珠石嘅附近嚟既保護咗文物嘅同時，又加咗個新景區。不過景牌入面啲字寫得太過將簡就簡，凈係講咗海珠石嘅古仔，冇話點解海珠石喺呢度出嚟，甚至重有啲人話呢嚿石係點嚟嘅。

而家嚿石頭重喺唔喺度？
-----------

依家唔喺度喇，因為1931年，廣州市政府搞新填地政策嗰陣就將海珠石埋咗喺地底，變成係新堤嘅一部分。但係而家嘅海珠石喺海珠廣場東南邊嘅沿江中路同僑光東路口先至見到佢。

攷
-

1. ↑  〈少儿图书馆与永安堂〉. 南方都市报. 2008-08-27. 原著喺2013-07-31歸檔. 喺2012-09-08搵到.

連出去
---

* 沉没了的海珠石 - 羊城晚報
* 从老照片和明信片看－已湮灭的海珠石（海珠公园）
* 老城纪事 - 海珠石的前世今生 - 羊城晚報

| * 睇
* 傾
* 改
羊城三石 |
| --- |
| 浮邱石 | 海珠石 | 海印石 |
**六獨**係一個麻雀術語，係指六種喺新章麻雀入面嘅番種，分別係：平、斷、不、門、缺、將，加埋「偏坎獨」實際上有七個番種。

平
-

平即係指「平胡」，指糊牌只係上牌，無碰牌

番數：一番

斷
-

斷即係指「斷么」，么即係解頭同尾，即係指一同九，「斷么」即係話成副牌入面無任何門風或者么九，例：

番數：一番

不
-

不即係指「不求人」，即係解食糊時無上或者碰過牌，而且係靠自摸食糊

番數：三番

門
-

門即係指「門前清」，同不求人唔同嘅地方，係食胡嘅牌靠出沖，唔係自摸

番數：一番

缺
-

缺即係指「缺一門」，全副牌都無番子同門風(東南西北)，而且只有筒索萬入面任何兩門牌，例：

番數：一番

將
-

將即係指「將眼」，又叫「二五八眼」，即是一對眼係筒索萬入面嘅二、五或者八

番數：一番

偏坎獨
---

**偏坎獨**，即係話要食糊重爭嗰一隻牌係要指定某一隻牌嘅三個處境：

番數：一番

### 偏

偏即係指「偏章」，又叫邊張，係指食糊時用一二食三，八九食七

### 坎

坎即係指「坎章」，又叫中洞、卡窿，例如二四，爭咁中間隻三咁，又或者用六八，就靠七食糊

### 獨

獨即係指「獨聽」，又叫單吊，即係話食糊所需要嘅牌尚差一對眼(雀頭)，例如單吊伍萬，單吊發財等等。

相關
--

* 新章麻雀
* 十八番
* 無奇不有
九龍塘消防局暨救護站
**九龍塘消防局暨救護站**係香港消防處一座集消防局暨救護站，**九龍消防總區總部**亦設喺呢度，喺九龍九龍仔浸會大學道3號，鄰近香港浸會大學，喺2006年12月落成同啟用。

興建原因
----

根據政府當局喺2004年向香港立法會財務委員會工務小組委員會提交嘅文件，喺九龍塘興建消防局同救護站嘅其中一個原因係要解決樂富、筆架山同九龍塘消防同救護設施唔足嘅問題，皆因上述地區係「樓宇稍為密集地區」，而最就近嘅消防局都較偏遠，唔符合香港消防處有關消防車輛須喺接獲樓宇火警召喚後，喺六分鐘內抵達火警現場嘅政策（由馬頭涌消防局、石硤尾消防局同黃大仙消防局到達九龍塘一程需時約8分鐘）。另一方面，喺九龍塘設置救護站係要改善樂富、筆架山同九龍塘一帶嘅救護服務。另一個興建嘅原因係要重置原設喺黃大仙消防局內嘅九龍消防總區總部，以改善擠迫環境。

建築
--

九龍塘消防局暨救護站佔地2,876平方米，樓面面積達4,850平方米，樓高6層。設有4個停車位、更衣室、休息室、食堂、健身室同露天操場等。九龍消防總區總部建築部份設有職員辦事處、演講廳、會議室、會見室、圖書館、康樂室、候命人員休息室、茶水間、貯物室同16個停車位。

九龍塘消防局暨救護站喺外觀上同香港其他嘅標準消防局暨救護站唔同，打破咗傳統規格，外牆用白色同灰色嘅磁磚組成，電閘被塗上咗綠色，有別喺傳統嘅紅色。呢個外，佢外觀唔單止能夠配合附近環境，同時亦可以減低鄰近嘅香港浸會大學同香港專業教育學院李惠利分校等學校學生對消防局暨救護站嘅不安感覺。呢個類類折衷式嘅設計亦可以見喺馬灣消防局同尖東救護站。

軼事
--

九龍塘消防局被借用做《烈火雄心3》電視劇嘅外景拍攝場地。

參考
--

1. ↑  立法會工務小姐委員會討論文件：喺九龍塘興建設有九龍消防總區總部嘅消防局暨救護站

出面網頁
----

|  |  |
| --- | --- |
|  | 維基同享有多媒體嘅嘢：**Kowloon Tong Fire Station** |

* 喺九龍仔興建設有九龍消防總區總部嘅消防局暨救護站（立法會財務委員會工務小組委員會文件）
* 九龍塘消防局
大澳棚屋
桶形棚屋
大澳棚屋近景
**棚屋**（粵拼：paang4 uk1），又會嗌做**水上棚屋**、**水棚**、**葵棚**，係香港大嶼山大澳嘅一種特色建築。

起源
--

棚屋起源喺 18 世紀至 19 世紀，已經有成百幾二百年歷史，係嗰頭嗰啲蜑家人漁民發明嘅。因為漁船上面可以用嚟住嘅空間唔多，而蜑家人唔習慣喺陸地上面住，所以就喺岸邊嘅海床上面搭啲棚屋。大澳一涌同二涌嗰柞棚屋有百幾年歷史，而新基棚屋區就由 1920 年代開始慢慢形成。直到 1980 年代初，棚屋嘅數量響政府嘅管制之下先至固定落嚟。

結構
--

棚屋主要用木材同葵葉嚟起，並用木柱將間屋固定喺水面上面，屋側邊就可以泊漁船。多間棚屋連成一排，緊密咁鄰靠住。

早期嘅棚屋主要係以木做支架，屋頂同牆就舖啲葵葉同松皮上去，外形呈半桶形。

現況
--

隨住廿一世紀開始大澳嘅人口減少，唔少棚屋已經荒廢咗。2000 年 7 月大澳重發生咗一場大火，將成差唔多五分之一嘅棚屋燒毀咗。重建嘅棚屋改為用鐵皮同水泥柱起，同昔日嘅有分別。

參考
--

1. 1 2  張兆和、廖迪生 (2006–01). 《《香港地區史研究之二：大澳》》 (中文). 香港: 三聯書店（香港）有限公司. pp. 頁117. ISBN 9789620425059. `{{cite book}}`: `|access-date=` requires `|url=` (help)CS1 maint: date format (link)

睇埋
--

* 香港建築

出面網頁
----

|  |  |
| --- | --- |
|  | 維基同享有多媒體嘅嘢： **香港棚屋** |

* 離島區議會—離島之旅：棚屋
* 香港旅遊發展局：大澳漁村及棚屋
* 尋回昔日的香江： 棚屋
* 大澳環境及發展關注協會：棚屋污水及消防問題
| How to read a taxoboxHow to read a taxobox**海芋** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 澤瀉目 Alismatales |
|
|
|
|
|
|
|
|
| 科 | 天南星科 Araceae |
|
|
|
|
|
| 屬 | 海芋屬 *Alocasia* |
|
|
|
|
|
|
|
| 種 | **海芋 *A. macrorrhiza*** |
|

 |
|
| 二元學名 |
| ***Alocasia macrorrhiza***(L.) Schott |
|
|
|
|
|
|
|
|
|
|
|
|
|
|
|

**海芋**（粵拼：hoi2 wu6；學名：*Alocasia macrorrhizos*），又叫**野芋頭**（je5 wu6 tau4\*2）、**山芋頭**（saan1 wu6 tau4\*2）、**痕芋頭**（han4 wu6 tau4\*2）、**大根芋**（daai6 gan1 wu6）、**大蟲芋**（daai6 cung4 wu6）、**天芋**（tin1 wu6）、**天蒙**（tin1 mung4）；臺灣地區嗌**姑婆芋**（gu1 po4 wu6；繁體字：**姑婆芋**
），廣東部分鄉下地區嗌**狼毒**（long4 duk6），喺用嚟做觀景植物嗰時叫**滴水觀音**（dik6 seoi2 gun1 jam1），係天南星科海芋屬嘅長年生常綠大型草本植物。原產地喺東南亞同澳洲昆士蘭地區嘅原始森林，而家喺中國嘅華南地區、香港、臺灣同東南亞都可以搵到。呢種植物重係一種有毒嘅植物。

名
-

### 滴水觀音

海芋嘅觀賞名之所以嗌「滴水觀音」，係因為天氣潮濕嗰時，大葉成日有滴水落來，而佢嘅花好似座觀音先至有噉嘅名。

樣
-

佢嘅莖比較粗，皮係茶色，莖入面有好多粘液；而佢嘅葉比較大，好似把盾噉，一般集中一齊生喺莖頂，好似個蛋嘅戟形噉，長30—90cm，葉柄可以去到1m咁長；而佢嘅花方面，佛焰苞上邊係淡綠色到乳白色，下邊係綠色，肉穗花序，全長有10—20cm，好似座觀音噉；其中，花乸有雌蕊，入面1個子房，重有好多個基生嘅胚珠；而花公有4個聚藥雄蕊。而佢嘅果喺熟咗嗰時係紅色。

適應環境
----

海芋鍾意喺又黑又濕又暖嘅地方嗰度生，而且生得又大又靚。

用途
--

成樖海芋可以用嚟做室內嘅觀景植物，佢嘅葉成日用嚟包嘢或鋪底，長嘅葉可以用嚟擋雨或或鋪喺屋棚上面。

### 藥用價值

海芋嘅球莖同葉會拎做藥，可以醫蚊叮蟲咬，但係要外敷先至得。

毒性
--

成樖嘢都有毒，唔可以用嚟食，甚至連佢嘅汁都唔掂得，因為呢種植物嘅汁可以搞到皮膚痕。喺一般來講，海芋嘅葉凈係可以包生菓、魚、肉，喺食之前一定要徹底洗乾淨；但唔可以用嚟包菜，因為好容易同海芋嘅葉搞亂，照噉煮嘅會中毒。因為海芋有好多劇毒嘅生物鹹響度，加上成樖嘢嘅細胞有好似啲針噉嘅草酸鈣晶體，一食咗就痛到好似俾好多枝針拮落去噉。

海芋同芋頭嘅區分
--------

海芋同芋頭經常俾人搞亂，因為植物嘅樣相類似。雖然係噉，兩者實情差別幾大。

|  |  |  |
| --- | --- | --- |
| PK項 | 海芋 | 芋 |
| 相 |  |  |
| 樣 | 大 | 細 |
| 葉 | 深綠，冇毛，唔會出水珠，葉心近柄純綠。 | 淺綠，有毛，會出水珠，葉心近柄有紫色。 |
| 開花機會 | 好大機會 | 幾乎冇可能 |
| 有冇毒 | 有 | 冇 |
| 植物學分類 | 植物界 Plantae > 被子植物分支 Angiosperms  > 單子葉植物綱 Liliopsida > 澤瀉目 Alismatales > 天南星科 Araceae > 海芋屬 Alocasia> **海芋 *A. macrorrhiza*** | 植物界 Plantae > 被子植物分支 Angiosperms  > 單子葉植物綱 Liliopsida > 澤瀉目 Alismatales > 天南星科 Araceae > 芋屬 Colocasia> **芋頭 *C. esculenta*** |

有關嘅書
----

* 何孟恆：《香港有毒植物》，香港：市政局，1988年
* 鄭元春：《有毒植物》，臺灣：渡假出版社有限公司，1991年 ISBN 957-623-070-5
* 薛聰賢：《臺灣花卉實用圖鑑 3 球根花卉 多肉植物 150種》，臺灣：台灣普綠有限公司出版部，1996年 ISBN 957-97021-0-1
* 李勉民：《家庭園藝》，香港：讀者文摘遠東有限公司，1984年 ISBN 960-258-039-4

出面網頁
----

* 昆明植物研究所. 〈海芋〉. 《《中国高等植物数据库全库》》. 中国科学院微生物研究所. 喺2009-02-24搵到.
* 海芋 Haiyu 藥用植物圖像數據庫 (香港浸會大學中醫藥學院) （白話文）（英文）
* 滴水观音"——海芋 中國科學院昆明植物研究所
**食神**（粵拼：sik6 san4；英文：**The God of Cookery**）係由笑片巨星周星馳主演嘅一部戲，響1996年上演。呢部戲係周星馳一個重要嘅作品，原因係佢開拍呢部戲嗰陣佢啱啱成立咗星輝海外，亦即係周星馳自己嘅公司，所以呢部戲亦都係佢嘅創業作品。部戲裏面周星馳用咗佢英文名嚟做主角個名。

劇情
--

大廚史提芬周（周星馳）係「唐朝飲食集團」主席，因為刻薄得嚟又奄尖，又越嚟越唔注重菜式嘅品質，終於俾手下唐牛（谷德昭）出賣，宣佈破產。史提芬周淪落到去廟街，俾佢認識咗熟食檔事頭婆火雞（莫文蔚）。響火雞嘅撐腰底下，史提芬周炮製出「瀨尿牛丸」，成功翻生……

外景
--

電影《食神》曾經嚮金鐘力寶中心天台、油麻地廟街、香港仔珍寶海鮮舫拍外景。

人物角色
----

* 史提芬周：周星馳 飾
* 火雞：莫文蔚 飾
* 唐牛：谷德昭 飾
* 大快樂主席：吳孟達 飾
* 味公主：薛家燕 飾
* 少林寺方丈(夢遺大師)：劉以達 飾
* 算命師：苑瓊丹 飾
* 鵝頭：李兆基 飾
* 司儀：歐錦棠 飾
* 司儀：羅家英 飾
* 戴龍師傅
* 劉三師傅
* 陳東師傅
* 楊震天師傅

出面網頁
----

|  |  |
| --- | --- |
|  | 維基語錄收錄咗同呢篇文相關嘅摘錄：
**:zh:食神** |

* 《食神》喺香港影庫嘅資料
* 《Sik san》喺互聯網電影資料庫嘅資料（英文）